Зөбәржәт ҡала тылсымсыһы – Юл зөбәржәт ҡала. | Слот Еләк £5 + £500 буш! Зөбәржәт ҡала тылсымсыһы – Юл зөбәржәт ҡала. | Слот Еләк £5 + £500 буш!\nЗөбәржәт ҡала тылсымсыһы – Юл зөбәржәт ҡала.\nЗөбәржәт ҡала тылсымсыһы – Юл зөбәржәт ҡала. был бездепозитный бушлай прокрут темалар нигеҙләнгән уникаль үҙенсәлекле уйыны менән 1939 ша фильм менән шул уҡ исеме. Был ысул менән әүҙем ставкаһы өс әкиәт тематик уйында барабандан тора девятью слот өсөн, еңеп сыҡты. Иң матур фон барабан менән билдәләнгән юлдар данлыҡлы һары кирбестән матур, ҙур ҡалаға алып барып зөбәржәт. Һеҙ һанарға мөмкин. ниндәй күңелле музыка алыу фильмдары үҙенсәлекле партитура. Улар ҡыҙҙы эҙләү һәм мажаралар тулы сәйәхәттәрҙән дороти һәм уйындар тәҡдим ителгән юморға бай, бөйөк оҫтаһы таба. От ставкала лимит булғайны. уйындарға тиклем 35р $ һәр арҡаһынан 70.\nЗөбәржәт ҡала тылсымсыһы эшләү тураһында – Юл зөбәржәт ҡала.\nБыл иҫ киткес бездепозитный бушлай прокрут уйын автоматтары фәнни популяр фильмдар нигеҙләнеп ижад ителгән әкиәттәр. Ике тиҫтәнән ашыу йыл артыҡ ҙур тәжрибә һәм 250 уйын, әлегә тиклем төҙөлгән., тик уларҙың һаны ай һайын арта барыуы менән. Хәҙер улар донъяның алдынғы етештереүселәре исемлеге..\nБыл символы бездепозитный бушлай прокрут уйын уйын логотибы тора, Зөбәржәт ҡала, ҡыҙыл номер 7, ҡуш бар, бер өслө һәм символы бар-бар. Топ ҡиммәтле уйын логотибы символы булып тора, уларҙы түләү 143 өс тапҡыр барабан үҙенә күрә дөйөм сумма һеҙгә бер ставкалы ултыртыу. Башҡа ике символы булған өсөн, һеҙҙең ярҙам менән еңеү яуланы функциялы бонусный. Зөбәржәт ташы булып тора һәм уларға йәшел юл зөбәржәт ҡала..\nҠырағай Бонус: Зөбәржәт ҡала символы-был ҡырағай бездепозитный бушлай прокрут уйындар. Бөтә слот заменитель Wild символы булып тора, таш зөбәржәт бынан символы бонус.\nКүпмегә Тарҡау Характеристика: Бында таш зөбәржәт йәшел символы булып тора скаттер. Барабан менән бер үҙе өс йәки унан күберәк тыуған., ҡайһы бер бонусный һеҙ уйыны саҡыра. Ете төрлө бонусы буласаҡ, һәм һеҙ уларға ниндәй образ осраҡлы менән бүләкләнде. Бер бонус улар кеүек липкий дебри, дожили, юҡҡа вращения, аҡсалата приз, мауыҡтырғыс һәм башҡа сюрприздар күп һанлы наградалар. Был теләһә ниндәй һанын бонус ала тапҡыр актив булдым ҡабаттан.\nРезюме: Бонусный күп төрлө сюрприздар менән, еңеүсе булыр өсөн, был бездепозитный бушлай прокрут уйын автоматтары булып тора. өс номинацияла иң яҡшы форматтарҙың барабан. Был уйында уйынсыларҙың ҡайтты 96% бындай слот өсөн был бик яҡшы.


21 Ноябрь 2017, 15:30\nДмитрий Медведевтың йәмәғәт ҡабул итеү бүлмәһе\nӨФӨ, 2017 йыл, 21 ноябрь. /«Башинформ» мәғлүмәт агентлығы, Ғәлиә Нәбиева/. Яңы Балаҡатай ауылында Балаҡатай районы халҡы менән «Берҙәм Рәсәй» төбәк йәмәғәт ҡабул итеү бүлмәһе етәксеһе Раил Әсәҙуллин һәм Башҡортостан Дәүләт Йыйылышы – Ҡоролтай депутаты Наил Баһауетдинов осрашты. Күсмә ҡабул итеү аҙағында Раил Әсәҙуллин киң мәғлүмәт саралары вәкилдәренә уның йомғаҡтарына аңлатма бирҙе.\nТеги:граждандарҙы ҡабул итеүберҙәм рәсәй


Умартасылыҡ серҙәре/12-се дәрес\nРубриканы Рафиҡ Ноғоманов алып бара. Мәҡәләләр 2012 йылғы «Башҡортостан» гәзитендә баҫылған http://bashgazet.ru/usadba/4222-umartasyly-serre-12-se-dres.html\nҠырҡыу еҫте улар яратмайҮҙгәртергә\nРефлекс — бал ҡорттарының тәртибе йәки тере организм нервыларының тыштан ярһытыуға яуап биреүе ул. Шартһыҙ һәм шартлы рефлекстар була.\nШартһыҙ рефлекстар (инстинкттар) — тышҡы мөхиттең теге йәки был ярһытыуына организмдың тыумыштан булған реакцияһы. Бал ҡорттарында шартһыҙ рефлекстарға яҡын шундай хәрәкәттәр күҙәтелә:\nумарта стенаһына туҡылдатыуға геүләп яуап бирәләр;\nкүрек менән төтөн өрҙөрөүгә яуап итеп, бөрләтәүҙәрен бал менән тултыралар;\nҡырҡыу еҫтәргә (хушбый, алкоголь, тир һәм бал ҡорто ағыуы еҫе) ярһып китәләр һәм сағалар.\nШартһыҙ рефлекстарҙың тыумыштан булыуы, уларҙы ғәмәлгә ашырыу өсөн өйрәтеүҙең кәрәкмәүе — үҙе бер үҙенсәлек. Шул уҡ ваҡытта улар — тәбиғәттәге күренеште һаҡлауға ҡулайлашыу ҙа. Бының шулай булыуы түбәндәге миҫалда асыҡ күренә: төтөн еҫе бал ҡорттары өсөн һәләкәт булырын, янғын сығып, уларҙың ояһы юҡҡа сығыу ихтималлығын алдан хәбәр итә, шуның өсөн улар, ике оянан һаҡлыҡ аҙыҡтарын йыйып, бөрләтәүҙәрен бал менән тултыра.\nШартлы рефлекстар — хайуандарҙың нервы системаһында шартһыҙ рефлекстар нигеҙендә барлыҡҡа килеүсе ваҡытлыса элемтә. Үткәрелгән тәжрибәләр ярҙамында бал ҡорттарының шартлы рефлекстарға, йәғни аҙыҡ сығанағы, уның төҫө, хас булған еҫе араһындағы ваҡытлыса элемтәгә эйә булыуға һәләтлелеге асыҡланған. Зәңгәр һәм һары квадраттарҙа урынлашҡан аҙыҡты алырға өйрәтелгән ҡорттар һуңынан да, бында аҙыҡ булмаһа ла, шул квадраттарға осоп килгән. Ниндәйҙер тәмле еҫле шәрбәт менән аҙыҡландырғанда, ҡорттар ошо аҙыҡ булмаған, әммә уның еҫе сығып торған контроль йәшниккә инә.\nШулай уҡ ҡорттарҙа теге йәки был үҫемлектең көндөң ҡайһы ваҡытында бал һутын ныҡлы бүлеп сығарғанын белеү һәләте лә бар. Шартлы рефлекстар ҙур әһәмиәткә эйә: бал ҡорттары танышыу өсөн осош яһағанда ла үҙ умартаһының хәл-торошон, әйләнә-тирәләге әйберҙәрҙе хәтерендә ҡалдыра, бал һуты йыйырға осҡан саҡта барыу, ҡайтыу юлын иҫтә тота. Аҙыҡ эҙләп, тыумыштан барлыҡҡа килгән шартһыҙ рефлекс тәьҫире аҫтында оса. Был ваҡытта сәскәнең төҫө, еҫе һәм формаһы ҡорт өсөн бер ниндәй әһәмиәткә лә эйә түгел. Ләкин сәскәләрҙә аҙыҡ тапһа, аҙыҡ сигналдарына әйләнә, бал ҡорттарында сәскәләрҙәге билдәле төҫкә, еҫкә һәм формаға шартлы рефлекс үҫешә.\nИнстинкт (латин һүҙенән — ҡуҙғытыу) — шартһыҙ рефлекс, хайуандар тәртибенең тыумыштан булған ҡатмарлы формаһы, организмдың эске һәм тышҡы ярһытыуҙарға яуап теҙмәһе.\nБал ҡорто ғаиләһе биологияһынан инстинкт миҫалдары:\nТөҙөлөш алып барғанда балауыҙ бүлеү, төҙөү эштәре башҡарыуында сағылыш таба; йәш ҡорттар тыуып бер аҙ йәшәгәс тә, ояла тәжрибә туплаған ҡорттар кеүек үк, кәрәҙҙәрҙе дөп-дөрөҫ итеп төҙөй башлай. Бер ҡасан да һоро (әре) ҡорттар кәрәҙен күрмәгән эшсе ҡорттар яҙын һоро ҡорттар күҙәнәктәрен төҙөү эшенә тотона.\nАҙыҡ йыйыу инстинкты үҙҙәренең ихтыяжынан да күберәк аҙыҡ — бал һуты һәм һеркә — йыйыуҙа сағылыш таба. Ул бал ҡорттарында әүҙем, көслө, өҫтөнлөклө. Күпләп бал йыйырға мөмкинлек булғанда, бал ҡорттары бер ниндәй саманы (норманы) белмәй, улар өсөн бер генә сик юҡ («етерлек йыйҙыҡ инде» тип туҡтап ҡалмайҙар). Әгәр ҙә умартала, ояла балға урын булһа, улар уны үҫемлектәр бал һутын бүлеп сығарыуҙы туҡтатҡансы йыя.\nҺаҡланыу инстинкты ҡорттарҙың ояны, умартаны һаҡта тороусы ҡорттар менән тышҡы дошмандарҙан, ҡоротҡостарҙан һаҡлауында сағылыш таба.\nҠорттарҙың элекке урынға ҡайтып инеү инстинкты. Был инстинкт ҡортло умартаны алып китеп, уның урынына башҡаһын килтереп ултыртҡанда, яҡшы күҙәтелә. Осоштан әйләнеп ҡайтҡас, ҡорттар яңы умартаға инә. Бында улар яңы еҫкә лә, формаға һәм төҫкә лә ҡарап тормай. Инстинкт умартасылыҡта — ғаиләләрҙе төрлө ысул менән яһалма бүлеүҙә, күстәрҙе формалаштырыуҙа, элекке көслө ғаилә урынына сибек ғаиләне күсереп ябыуҙа киң ҡулланыла.\nЯңы инә ҡортто тәрбиәләү. Ул элекке инә ҡортто юғалтҡанда, ҡорттар ҡарышлауыҡтарҙан йәш инә ҡортто тәрбиәләгәндә яҡшы күҙәтелә.\nЕнси инстинкт инә ҡорттоң йомортҡалар һалыуында, инә ҡорттарҙың һәм һоро (әре) ҡорттарҙың үрсеү, аталаныу өсөн парлашыуға («туй») осошонда сағылыш таба.\nҠатмарлыһының миҫалы булып ҡорт айырыу хеҙмәт итә. Был иһә ғаиләләренең артыу, тәбиғәттә бал йыйыусы ҡорттарҙы таратыу ысулын кәүҙәләндерә. Күстәренән айырым, берәмләп яңы ғаиләләр нигеҙләргә һәләтлеге булмау сәбәпле, күс айырыу иң уңайлы күренеш булыуын, шуға ҡулайлашыуҙы күрһәтә, ләкин айырым осраҡтарҙа ҡорт айырыу инстинкты кире әһәмиәткә эйә, сөнки төп инә ҡорт ғаиләһе шул тиклем күп күс айыра, ул үҙе лә, унан бүленеп сыҡҡан күс тә умартаны аҙыҡ запасы менән тәьмин итә алмай. Әгәр ҙә умартасы алдан тейешле сара күрмәһә, уларҙың үлеп бөтөүе ихтимал.\nТәбиғәттә көтмәгәндә ҡыҙыу бал йыйыу осоро башланып китһә, күс айырыу инстинкты аҙыҡ йыйыу менән баҫырылып ҡала. Ҡорттар шунда уҡ үрсеүҙе (ҡорт айырыуҙы) туҡтата, ә кәрәҙҙәрҙәге күс айыра торған инә ҡорттарҙың ояларын — көбөләрен кимерә, ватып бөтөрә, бал һуты йыйырға тотона.\nСығанағы — «https://ba.wikibooks.org/w/index.php?title=Умартасылыҡ_серҙәре/12-се_дәрес&oldid=19894»\nПоследний раз редактировалась 5 август 2019 в 13:42\nБыл бит һуңғы тапҡыр 13:42 5 август 2019 үҙгәртелгән.


Быйыл көҙ Йәрмәкәй районынан 20 кеше Ҡораллы Көстәр сафын тулыландырасаҡ // Йәмғиәт | новости башинформ.рф\n16:18, 28 октября 2011 Йәмғиәт\n— Ватанды һаҡлау – оло хөрмәт кенә түгел, ҙур яуаплылыҡ та, — тине Бөйөк Ватан һуғышы ветераны Хөснөтдин Хәйретдинов, егеттәргә мөрәжәғәт итеп. – Намыҫлы хеҙмәт итеүегеҙҙе теләйем. Батырлыҡ эстафетаһы быуындан быуынға тапшырыла. Заманында беҙ ҙә дошмандарҙы тар-мар итеп, Ватан алдындағы бурысыбыҙҙы намыҫлы үтәнек. Командирҙарығыҙ алдығыҙға ҡуйған бурыстарҙы һеҙ ҙә лайыҡлы үтәрһегеҙ, тип ышанам.\nТеги: хәрби хеҙмәткә саҡырыу, ҡораллы көстәр һәм йәмғиәт


Бөгөн Рәсәйҙә Европа берлеге, Австралия, Канада, Америка Ҡушма Штаттары һәм Норвегияла етештерелгән айырым аҙыҡ-түлек төрҙәрен илгә индереүҙе сикләүгә бер йыл\nИл хөкүмәте көнбайыш илдәрҙә ҡабул ителгән иҡтисади санкцияларға ошондай аҙым менән яуап бирҙе. Эксперттар билдәләүенсә, был үҙгәрештәр Рәсәй тауар етештереүселәренә йәшел юл асты. Республиканың аҙыҡ-түлек баҙарында ла үҙебеҙҙә етештерелгән тауарҙар артты. Әлбиттә, эмбаргоға ингән илдәр продукцияһы Рәсәйгә үтеп инмәй, тип әйтеп булмай. Тыйылған аҙыҡ төрҙәре конфискацияланып юҡ ителә. Ҡаршы санкцияларға бер йыл тулған көндө беҙҙең ижади төркөм баш ҡала баҙарҙарының береһенә рейдҡа сыҡты.\nШулай уҡ Көньяҡ Американан килтерелгән мандарин, слива ла бар. Йөҙөм Төркиәнән, ҡарбуз менән ҡауын Үзбәкстандан. Ә инде йәшелсәләр үҙебеҙҙеке - Башҡортостан продукцияһы. Һатыусылар әйтеүенсә, емеш-еләктәрҙең барыһы ла эмбарго исемләгенә инмәгән илдәрҙән килтерелгән. Тыйылған аҙыҡтар араһында һөт ризыҡтары ла бар. Сырҙы миҫалға алғанда, сауҙа кәштәләрендә тик үҙебеҙҙең төбәк ризыҡтары. Ғүмерен сауҙа өлкәһенә арнаған Зилә Ғимкәева урындағы халыҡтың Ватан етештереүселәренә өҫтөнләк биреүен билдәләй. Сифат йәһәтенән генә түгел, урында етештерелгән аҙыҡ-түлек хаҡы яғынан да отошло, ти ул.\nИт продукцияһына ҡарата тыйыуҙар ҙа Ватан индустрияһына ҡарата үҙ һөҙөмтәһен бирҙе, ти һатыусылар. Сауҙаға ит менән бер рәттән колбаса, сосиска кеүек продукциялар күпләп сығарыла башланы.\nБашҡортостандың диңгеҙ, ҙур йылғаларҙан алыҫ булыуын иҫәпкә алғанда, балыҡ бығаса сит илдәрҙән килтерелде. Хәҙер уларҙы Алыҫ көнсығыштан ебәрелгәне алмаштырҙы. Быны урындағы эшҡыуарҙарға йәшел ут асылыуы, конкурентлыҡтың түбәнәйеүе менән аңларға мөмкин. Былтыр урындағы халыҡ санкцияларға ҡарата шикләнеү белдергәйне. Оҙаҡҡа бармаҫ тип уйлаусылар ҙа, ҡәтғи ҡарарҙың күптән ҡабул итеү кәрәклеген белдереүселәр ҙә булды. Теүәл бер йыл үтте.\nИҡтисад өлкәһе белгестәре, бер йыллыҡ һынауҙы уңышлы үтеү, аҙыҡ-түлеккә инфляцияның күҙәтелмәүен билдәләй. Иҡтисад фәндәре кандидаты Рөстәм Ахунов урындағы ризыҡтарға хаҡ күтәрелеүе менән бигүк килешеп етмәй.\nРөстәм Ахунов, БДУ-ның иҡтисад, финанс һәм эшҡыуарлыҡ институты директоры:\n«Дөйөм алғанда, санкция ыңғай һәм кире ҡараш тыуҙырҙы. Иң элек Ватан етештереүселәре продукция күләмен арттырҙы. Шул иҫәптән, республика иҡтисад баҙарына үҙ аҙыҡ-түлектәрен тәҡдим итә алды. Тыйылған ризыҡтарҙы тулыһынса алмаштырмауы, хаҡтарҙың артыуы, әлбиттә, кире йоғонто яһаны. Шулай ҙа, ризыҡҡа хаҡ күтәрелеүен, был тыйыуҙарға ҡайтып ҡалмай. Ул валюталар курсына бәйле».\nӘйткәндәй, көнбайыш илдәренә ҡарата санкциялар тағы бер йылға оҙайтылды. Тимәк, урындағы продукция тағы эшен көйләтәсәк әле.\nРәсәйгә шулай уҡ Голландия сәскәләренә лә шлагбаум ябылды. Рәсәй ауыл хужалығын күҙәтеү хеҙмәте мәғлүмәттәре буйынса улар илгә тик лаборатория экспертизаһы тикшереүенән һуң ғына үтә ала. Был ҡарар унынсы августан үҙ көсөнә инә. Ведомоствонан хәбәр итеүҙәренсә, тыйыу илде фитосанитар мөхитте һаҡлау йәһәтенән ҡабул ителгән.\nШул уҡ ваҡытта республика халҡы санкциялар менән тыйылған аҙыҡ-түлек һатыусылар тураһында хәбәр итә ала. Волга буйы транспорт прокуратураһы бының өсөн махсус элемтә бәйләнеше ойошторған, шылтыратыуҙар аноним буласаҡ. Хәтерегеҙгә төшөрәбеҙ, ил президенты Владимир Путин санкциялар ҡағылған продукцияны таможняларҙа ғына түгел, дәүләт буйынса юҡҡа сығарырға тигән указға ҡул ҡуйғайны. Вазифаны үтәү таможня хеҙмәткәрҙәре менән санитар табиптарға йөкмәтелде. Һөҙөмтә бар. Бөгөн мәҫәлән, Белгородта эмбарго иленә ингән сырҙың 10 тоннаһы юҡ ителде.\n«ҠЫҘЫУ БӘЙЛӘНЕШ» 2015 ЙЫЛДЫҢ 1 СЕНТЯБЕРЕНӘ ТИКЛЕМ ЭШЛӘЙ\nТЕЛЕФОНДАР: 8 (831) 248-83-37, 244-98-76.


Ивер ҡатын-ҡыҙҙар монастыры (Дондағы Ростов) — Башҡорт Википедияһы\nИвер ҡатын-ҡыҙҙар монастыры (Дондағы Ростов)\nНигеҙләүсе С. И. Фёдоров\nБеренсе тапҡыр 1903 йыл\nБөгөнгө хәле действует\nИверский женский монастырь Викимилектә\nИвер ҡатын-ҡыҙҙар монастыры — Дондағы Ростов епархияһының Дондағы Ростов ҡалаһында Божья Матерь Ивер иконаһына бағышланған ҡатын-ҡыҙҙар монастыры.\n2 Монастырҙа башлыҡтар\nМонастырь тарихы 1903 йылда башлана.\nРостов идаралығы Черноморский монастыры монахинялары Екатерина һәм Александраның ҡатын-ҡыҙҙар өсөн монастырь төҙөү тураһында үтенесен үтәп, Дондағы Ростовтан алыҫ түгел ерҙән участка бүлеп бирә.\nРостов сауҙагәре С. И. Федоров монастырь төҙөү буйынса попечитель була.\nҠатын-ҡыҙҙар монастырының башлығы игумения Анастасия була, уның етәкселеге аҫтында монастырҙа илле тирәһе монахиня йәшәй.\nБер нисә йылдан монастырь биләмәһендә ҙур булмаған ағас сиркәү һәм хөжрәләр төҙөлә.\n1908 йылда ҡорам төҙөү тамалана, һәм ул Божья Матерь Ивер иконаһы хөрмәтенә изгеләндерелә.\nӨлкән кешеләр һөйләүенсә 1914 йылдың йәй аҙағында батша кортежы Кавказ Минераль һыуҙарҙан ҡайтышлай изге монастырь эргәһендә туҡтап китә. Император Николай II вариҫы Алексий менән монастырға Божья Матерь Ивер иконаһына табынырға инә.\nБеренсе донъя һуғышы осоронда монастырь оккупацияланған Польшанан 9-11 йәшлек етем ҡыҙҙар приюты булараҡ ҡулланыла.\nҠыҙҙар бында 1920 йылдар башына тиклем йәшәгән һәм уҡыған.\nИгуменья Анастасия 1919 йылда ғибәҙәтханаға ябылыу ҡурҡынысы янауы арҡаһында уны ауыл хужалығы артеле тип теркәтә.\nМонастырь эргәһендә мал аҙбары, икмәк бешереү, аш-һыу бүлмәһе, балыҡ үрсетеү өсөн яһалма быуа һәм роза баҡсаһы булған.\nШуға ҡарамаҫтан, 1929 йылдарҙа сиркәү ябыла, ә игуменья һәм монахиняларҙы Себергә ҡыуалар, ғибәҙәтхананың мөлкәтен дәүләткә тапшыралар. Ҡорам ябылғас, уның биналарында төрлө ваҡыттарҙа клуб, балалар йорто, оҫтаханалар һәм келәттәр урынлаша.\nДаими һәм ҡыҙыҡһынған хужа булмағанлыҡтан монастыь умарталығы ла юҡҡа сыға. Часовня, игумен өйө, хужалыҡ ҡаралтыһы һәм таш түшәлгән юлдары һүтеп алына.\n80-се йылдар аҙағында митрополит Владимир инициатива төркөмө ойоштора, уның маҡсаты ғибәҙәтхананы Рус Православие сиркәүенә ҡайтарып биреү тора.\nИвер ҡатын-ҡыҙҙар монастыры 1991 йылдың 30 авгусында тергеҙелә.\n1992 йылда монастырь бүләккә митрополит Владимирҙан (Сабодан) Пресвятая Богордица Ивер иконаһын ҡабул итеп ала.\nЯйлап хөжрәләре төҙөкләндерелә, шишмә таҙартыла һәм кәртәләп алына. 1995 йыл аҙағына монастырь сиркәүе тергеҙелә. 2002 йылдың көҙөнә Ростов рәссамдары-реставрациялаусылары монастырҙың стеналарын биҙәй. Түбәнге ҡорамдың иконостасы яңыртыла.\n2002 йылдың 17 ноябрендә Хаким Пантелеимон тергеҙелгән ҡорамды изгеләндерә\nМонастырь биләмәһендә экскурсиялар үтә.\nМонастырҙа башлыҡтар[үҙгәртергә | вики-тексты үҙгәртергә]\nАнастасия (1920 й. тирәһе) — игуменья;\nАрхимандрит Модест (Михаил Потапов) (1991—1993);\nНеонила (Сергиенко) (1993 июнь — 1996 август) мон;\nРахиль (Ковалева) (1996 — хәҙерге ваҡыт) — игуменья.\nИвер ҡатын-ҡыҙҙар монастыры биләмәһе\nИвер ҡатын-ҡыҙҙар монастыры биләмәһенә инеү урыны\nИвер ҡатын-ҡыҙҙар монастыры. XX быуат башы фотоһүрәте\nhttps://ba.wikipedia.org/w/index.php?title=Ивер_ҡатын-ҡыҙҙар_монастыры_(Дондағы_Ростов)&oldid=878236 ҡабул ителгән\nБыл бит һуңғы тапҡыр 11:29 2 апрель 2019 үҙгәртелгән.


Улы Иштуғанды сәнғәт юлын һайлауҙан төңөлдөрә\n24 Апрель 2020, 20:15\nБашҡортостандың атҡаҙанған актеры Илфат Йомағолов тормошонан ун ваҡиға #Билдәлешәхестәртормошонанунваҡиға\n1. Мәғрүр Мағаш тауы шикелле мөһабәт кәүҙәле, Еҙем йылғаһылай үтә оҙон да бумаған, әммә саф, өйрөлмәкле-сөңгөллө ғүмерле, тыуған яғының тәбиғәте ише һикәлтәле-бормалы яҙмышлы актер Илфат Йомағолов 1962 йылдың 30 июнендә Ғафури районының Юлыҡ ауылында тыуған. Атаһы Әбделәхәт Әбделхаҡ улы сығышы менән күрше Юрмаш ауылынан. Ғаилә башлығы балта оҫтаһы булыу менән бергә, һүрәтте лә һәйбәт төшөргән. Йәшерәк сағында ғаиләһе менән күсеп, Учалы ҡалаһын төҙөүҙә лә ҡатнашҡан. Башта буласаҡ актер ҙа атаһы юлынан китә. Тыуған ауылында һигеҙенсене тамамлағас, профтехучилищеға уҡырға инә. Дипломлы белгес, ил алдындағы бурысын үтәгәндә лә балта оҫтаһы булып хеҙмәт итә. Һалдат бутҡаһын ике йыл тәмләп ҡайтҡандан һуң ғына сәнғәт институтына уҡырға инә.\n2. 1987 йылда уҡыуын тамамлап, Мәжит Ғафури исемендәге Башҡорт дәүләт академия драма театрына эшкә килә. Биш йылдан һуң Башҡортостандың атҡаҙанған актеры исеменә эйә булған Илфат Йомағолов иллегә яҡын роль башҡара. Олпат кәүҙәле, аҡыллы, тыныс сырайлы актерға йәштән үк ҡарттар ролен уйнауҙы ышанып тапшыралар.\n3. Шулай ҙа иң яратҡан образдарының береһе булып М. Кәримдең “Ай тотолған төндә”һендәге Диауана образы ҡала... “Диуаналыҡ” күңелде ташламаһын... Уйлап ҡараһаң, донъябыҙҙа аҡыллы “диуаналар” һирәк осрай, диуана “аҡыллылар” ишәйҙе”, – ти ул “Башҡортостан” гәзитенә биргән бер интервьюһында. Кинәйә менән ҡыйыш атып тура тейгән был юлдарҙа шәхестең ғәҙелһеҙ тормошҡа ҡарата әйтелгән үкенеүҙәре, һыҙланыуҙары сағылып ҡалғандай. Диуана “аҡыллылар” алдында битлек “кейеп”, хужаның теше һыҙлағанда ыңғырашырға кәрәклеген белһә лә, үҙенән алда йөрөгән ғорурлығы, аҡыллы “диауана”лығы исем-дәрәжә алырға ҡамасаулағанын да яҡшы төшөнгәндер.\n4. Ҡатыны Рисәлә Урал ҡыҙы менән театрҙа танышалар. Йәш актер уҡыуҙан тыш кистәрен театрҙа эшләп йөрөгән студент ҡыҙға иғтибар итә. “Көлөп балҡып торған ҙур зәңгәр күҙҙәрең, һөйкөмлөлөгөң менән бер күреүҙә ғашиҡ иттең”, – тип кәләшенә йылдар үткәс тә йыш ҡабатлар булған.\n5. Буласаҡ кәләшенең әсәһе ҡыҙы актерға кейәүгә сығыуына башта ҡаршы була. Әртис халҡы елғыуар була тип иҫәпләй.\n6. Илфат Йомағолов балаларҙы ярата. Улы Иштуған менән ҡыҙы Фирүзәне сабый саҡтарынан тәрбиәләшергә ваҡытын да, көсөн дә йәлләмәй. Үҙе үҫкән ғаиләлә баш бала, биш ҡусты-һеңлеһенә ағай булараҡ, бәләкәйҙән йорт мәшәҡәттәрен үҙ иңендә күтәреп өйрәнгән ғаилә башлығы кәләшенә хатта йәш баланы нисек ҡарарға өйрәтеп ебәргән саҡтары ла йыш була. Дөйөм ятаҡта йәшәгәндә төнгө тәрбиәсе булып эшләүе балаларҙы ярата, улар күңелен аңлай белеүен дәлилләй.\n7. Бәғзе берәүҙәр кеүек яңы ролдәрҙе уйнар алдынан яңғыҙы бүлмәгә бикләнеп, һүҙҙәрен ятлап, образға инер өсөн үҙ алдына репетиция эшләп тә маташмай. Хәтере ныҡ, әҙәбиәткә яҡын кеше бер-ике уҡыуҙа сценарийҙы хәтеренә һеңдерһә, тәбиғәттән бирелгән һәләте яңы ролде уңышлы башҡарырға булышлыҡ итә.\n8. Улы менән “Ай ҡыҙы”нда бергә төшәләр. Һуңынан атаһы артынан ул да ошо һөнәрҙе һайларға уйлай. Әммә сәхнә артындағы тормошто, мөхитте яҡшы белгән актер улын был ниәтенән төңөлдөрә.\n9. Ул үҙенең сәхнә өсөн тыуған кеше икәнлеген яҡшы аңлаһа ла, һуңғы йылдарҙа был һөнәрҙе һайлауына үкенеп: “Ниңә журналистҡа уҡыманым икән? Ҡәләм оҫталары араһында был хәтлем аҫтыртынлыҡ юҡтыр”, – тип йыш ҡабатлай.\n10. Актер 2018 йылдың 22 сентябрендә яман шеш ауырыуынан баҡыйлыҡҡа күсә.


Autor adminVeröffentlicht am April 3, 2019 September 14, 2020 Hinterlassen Sie einen Kommentar zu 1xBet Live Stream Wetten – 1xbet онлайн ставки на спорт\n1Bet реаль ваҡыт Live күп ставкаһы тәҡдим xBet. Бында шулай уҡ иғтибар үҙәгендә Футбол ҡушыла.. Был трофейҙа туранан-тура тәҡдим ставкаһы билдәле һәм европа лигаһы, шулай уҡ Европа лигаһының әммә ситтә күп кенә бәләкәй һәм лигаһы.\nШулай уҡ туранан-тура йәштәр футбол ставки на. Шулай уҡ реаль ваҡытта арзан ставка квалификацион-, Дуҫлыҡ- иптәштәрсә уйын һәм тәҡдим.\nСтандарт ставкаһы өҫтәүенә, һеҙҙе махсус шулай уҡ күп табырға ставки, ставки кеүек Chance Double, Тураһында / Аҫтында-Ставкаһы, Handicap-Wetten, азия гандикап, Ставки на ярымфиналға, Ставки на ярымфиналға, Беренсе гол ставкаһы, Беренсе гол ставкаһы, Мөйөш яһарға ставка, бер мөйөшкә ҡуяһың, һуңғы гол командаға туп менән азия йәки мөйөш яһарға ставка.\n1шулай уҡ башҡа спорт төрҙәре өсөн уңайлы live 1xbet xbet на ставки на, мәҫәлән, өсөн иң яҡшы спорт төрө кеүек крикет- борзой һәм ярыштар, ә 1xbet ставкалары тәҡдим итеүсе e-live sports. Һеҙ тигәнсә уйындар календары килеүе тураһында цэрийға, һеҙ аласыз эшләргә ставкалары тере 1xbet.\n1xbet Live Streaming, ҡағиҙә булараҡ, уйын өсөн генә, германияла ла ул транслит, булығыҙ. Дремина талаптар тағы ла бер 1xbet алыу өсөн тапшырылған-был, һәр хәлдә, Mac OS X йәки һеҙ windows xp йәки унан һуңғы версия Windows 10.6 Юғары йәки Leopard Snow. Һезгә кәрәк һуңғы версия сифаты Firefox браузеры, Opera өсөн Windows йәки Chrome һәм Mac.\nШулай уҡ план менән эшләргә тура трансляция яһалған футбол Safari һуңғы версия. Шулай уҡ мобиль ҡоролмалар мөмкинлектәре менән туранан-тура трансляция 1xbet. Хәҙер теркәлгән\n1xbet live уйнай туранан-тура CASINO\nӘгәр һеҙ уйнай 1xbet.com был Live онлайн-казино , йәки үҙен нисек тойоуын Висбаден Баден-баден ҡалаһы казино йә уйын бүлмәһе монако кенәзлеге!\nБына фавориты араһында абсолют өҫтәл уйындары, һайлау даими үҫә, һәм һеҙ һөнәренә бик тура дилә һаҡлау. Direct килтерә Casino 1xbet онлайн-казино кимәлдә киләһе уйын. Һәм бөтә уйынсылар араһында бик популяр кимәлдә Казино кимәлдә Direct, шуға күрә беҙҙең күп\nӨҫтәл уйындары дауам өҫтәп яңы һайлау Casino лоббийы Direct. Классик уйында өсөн ниндәй кәйефтә булыу. Уйын кәртенең иң күп һайлаусылар, тере кеүек блэкджек, Live-Baccarat, Казино һәм рулетка тере холдем - киң өҫтәл уйын беҙҙең уйынсылар өсөн тәҡдим ителгән һәр һайлауҙа, шулай итеп, һеҙ мәңге күп төрлө булырға мөмкин альтернатив һайлауҙар. Бөтә залындағы һүрәттәрҙе күрһәтеүҙе иң юғары сифаты арҡаһында яңы технологиялар менән казино 1xbet рулетка direct, әгәр һеҙ уны ҡушыла..\nҺеҙ һайларға береһе өс тибындағы специфик: Immersive, 3Классик һәм D. Минималь ставка һайлау, ә унан тура рулетка кәрәк өҫтәлдә. Америка Рулетка, француз рулетка - һеҙ ниндәй варианттарҙы ла һайлаған булыр ине, Өҫтәл артында ултырып эшләгән туранан-тура үҙен бәхетле һәм дилә иҫәптән ставкаларҙы.\n1xbet DELUXE LIVE трейдер\nVip уйынсы булараҡ тотош 1xBet Live онлайн казино 1xbet.com әлбиттә, беҙҙең профессиональ класлы хеҙмәтләндереү тура дилә Delüx. Тышҡы күренеше уларҙы һәйбәтерәк тәьмин итә., һеҙҙең өсөн һәр ваҡыт асыҡ һәм дуҫтарса, сөнки һеҙҙең өсөн уйындар өҫтәл ултыра һәм үҙенә үҙе камиллаштырылмай..\nҺеҙ улар менән аралашыуҙы интернет-чат, ҡулланыусы исеменән һеҙҙе һәм һеҙҙең йәлеп 1xbet йәлеп ителгән VIP-иғтибар, һеҙ уларҙы алыр, һәр ваҡыт йылмайып оҙатып! Бында улар барыһы ла һеҙҙең өсөн, һеҙҙең белә һәм был мөмкин! Настроить беҙҙең өсөн һеҙҙең бөтә тәжрибәһен туранан-тура казино.\nТөрлө сорт булған барлыҡ варианттарҙы ҡарарға күптәр өҫтәл. Минималь ставкалар артыҡ юғары йәки түбән башлау менән ҡайһы бер өҫтәл, обдает тәжрибәһе уникаль һәм башҡа уйын мөйөштәре булдырылған камера. Мәҫәлән, Roulette Immersive, туп ҡайҙа янъял яҡын алыу, контур туҡтатыу.\nТере беҙҙең өҫтәл әҙер казино, һеҙ телисез, йәки һеҙ эшләү һәм башҡа компания уйынсы "бер береһе" трейдер менән генә уйнай. Әммә был барыһы ла тағы!\nЦеребраль 1xBet н, смартфон туранан-тура һеҙҙең уйнарға мобиль н казино. Беҙ үҙебеҙ тере фантастик побаловать казино бонус биргән, һәм һеҙ әҙерме иң яҡшы онлайн-казино ҡасан! Һеҙ түҙемһеҙлек менән көтөп тура беҙҙең дилә казино! Дилә рәхим итегеҙ ҡәҙерле! Хәҙер теркәлгән\nVorheriger Beitrag:1КУПОН КОДТЫ XBET 2020 – Bonus


Бөгөндән автогражданлыҡ яуаплылығын мотлаҡ страховкалауҙа үҙгәрештәр индерелде\nРәсәйҙең 11 төбәгендә төбәк коэффициенты күтәрелә, 11-ендә киреһенсә түбәнәйә. Башҡортостанда ул үҙгәрешһеҙ ҡала. Ә 12 апрелдән Рәсәйҙә автогражданлыҡ яуаплылығын мотлаҡ страховкалау ҡиммәтләнә. Иҫегеҙгә төшөрәбеҙ, былтыр 11 октябрҙән юл-транспорт ваҡиғаһында милеккә килгән зыянды ҡаплау өсөн иң юғары хаҡ 120 меңдән 400 меңгә күтәрелгәйне. Был юлы тимер атта йөрөүселәрҙең ғүмерен страховкалауға хаҡ арта. Ул 160 мең һумдан 500 мең һумға тиклем күтәрелә.\nАлександр Свинухов, «Резонанс» Башҡортостан страховка компанияһының бүлек етәксеһе: «Долларға хаҡ менән еңел автомобилдәрҙең запас частаре лә ҡиммәтләнде. Ул база коэффициенты үҙгәрешенә килтерҙе. Автогражданлыҡ яуаплылығын мотлаҡ страховкалау ике этапта үтә. Закон 12 апрелдә үҙ көсөнә инә. Еңел автомобилде страховкалауҙың хаҡы алтмыш процентҡа тиклем арта».


Илдәге иҡтисади көрсөк хәстәрле йүнселдәр өсөн бер ни түгел\nУндайҙар Баймаҡ районында ла табыла. Күптәр эш юҡ тип зарланған заманда улар яңы бизнес-проекттар уйлап таба һәм бойомға ашыра. Шундайҙар рәтенә Төркмән ауылынан йәш ғаилә - Бүләкәновтарҙы ла индерергә була. Улар ауыл ере өсөн ғәҙәти булмаған шәхси эш-һатыуға сәскәләр үҫтереү менән шөғөләнә башлай. Яңы эш башлауҙарына ҡарамаҫтан, йүнселдәрҙең хеҙмәт емеше- күҙҙең яуын алырлыҡ гөлдәр яҙҙың тәүге көндәрендә үк күңелде һөйөндөрә.\nСәскәләр үҫтереү менән шөғөләнергә Зәлиә һәм Илдар Бүләкәновтар донъя селтәрендәге эҙләнеүҙәрҙән һуң ҡарар итә. Әлбиттә, ҙур теләк һәм тырышлыҡ, сәскәләргә һөйөү ҙә йүнәлеште һайларға этәргес бирә. Ҙур булмаған бүлмәне яраҡлаштырып, улар тәүге сәскәләр-тюльпандар ултырта. Йәштәрҙең тырышлығы бушҡа китмәй- яҙғы байрамға меңдәрсә сағыу гөлдәр һатыуға әҙерләнә.\nСәскәләр үҫтереү ‐ ҡарап тороуға ғына еңел тойола. Ысынында иһә, нәфис гөлдәрҙе тәрбиәләү бик күп белем һәм даими иғтибар талап итә. Әҙер гөләмәләрҙе эшҡыуарҙар ҡараңғы һалҡын бүлмәлә һаҡлай. Быйыл дүрт төр тюльпандар ултыртылған. Сәскәләрҙе яҡындағы Сибай һәм Баймаҡ ҡалаларында теләп һатып алалар, шулай уҡ интернет селтәре аша ла һатыу итәләр.\nБүләкәновтар муниципаль программала ҡатнашып бизнес үҫтереүгә ярҙам ала. Тиҙҙән улар ошо урында ике теплица булдырмаҡсы. Бизнес даими табыш бирһен өсөн ҡала һәм ауылдарҙы йәшеләндереү материалдары ла әҙерләйәсәктәр. Был маҡсатта улар киң таралған сәскә сорттарын ултыртҡан да инде. Бүләкәновтар шулай уҡ йәшелсәлек йүнәлешендә лә бизнесты йәйелдереү юлдарын барлай. Мәрйәм Байрамғолова


Башҡортостан марийҙары Яңы йылын ҡаршылай | ГТРК «Башкортостан» — Новости Уфы и РБ\nБөгөн иҫкесә Яңы йыл. Уны ҡаршы алыу күп илдәрҙә һаҡланып ҡалған. Ә ҡайһы бер халыҡтар өсөн йыл башы бөтөнләй икенсе көндәргә тура килә. Япондар мәҫәлән уны иң оҙайлы билдәләүсе халыҡ булараҡ билдәле. Уларҙан ҡалыша марыйҙар – мәжүсиҙәрҙә байрам бер аҙнаға һуҙыла. Башҡортостан марыйҙары йыл да Шорыҡ йол ҡаршылай. Ләйсән Тимербулатова дауам итә.\nҠотлоҡаевтар йортонда иртә таңдан тәмле ҡоймаҡ еҫе тарала. Мишкә районы Букленды ауылындағы иң оло ғаиләләрҙең береһе булараҡ, улар башҡа туғандарын үҙендә ҡунаҡҡа йыя. Ҡоймаҡтан тыш, бәлештәр, бутҡа, ит ризыҡтары өҫтәлдән урын ала. Өҫтәлгә мул ризыҡ әҙерләп марыйҙар йылдың уңышлы килеүен теләй. Ә байлыҡ һәр ғаиләгә еңел килһен өсөн, майға аҡса ҡуялар. Унда ҡунаҡтарҙың да тимер тәнкәләре урын ала. Ә ғаилә башлығы, марыйҙар үҙ телендә уны суртан тип йөрөтә, уларҙы икмәк менән тәбрикләй.\nАртабан һәр кем унан ауыҙ итә, йыл мул уңыш менән һөйөндөрһөн, бәрәкәтле булһын, тип юрай. Байрам йырҙары ҡунаҡ ашының иң йәмле мәле. Яланда үҫкән еләк суҡтары кеүек бергә булайыҡ, тиелә йырҙа. Бейеүҙәр ҙә берҙәмлекте сағылдыра.\nМарыйҙар яңы йылды бер аҙна билдәләй. Уның тәүге көнө ғинуарҙың беренсе кесаҙнаһына тура килә. Шорыҡйол, тәржемә иткәндә, һарыҡ тояғы тип атала ул. Юрауҙың төп алымы ла шуға күрә һарыҡ тотоу менән бәйле. Кейәүгә сыҡмаған ҡыҙҙар ҡатнаша унда. Ул тома ҡараңғыла башҡарыла. Ҡара тәкә тояғын тотҡан һылыу ҡара сәсле егеткә, ағын тотҡан – һары сәслеһенә сыға, ә бәрәс эләкһә, үҙенән күпкә йәшерәк буласаҡ кейәү егете.\nӘ ҡойма аша быйма ташлау – иң киң таралған йолаларҙың береһе. Быйма ҡуңысы ҡайһы яҡҡа төшөүенә ҡарап, егеттең ҡыҙҙы һоратырға ҡайһы ауылдан киләсәген юрайҙар. Кәртә-ҡура эйәһе лә хатта байрамдан ситтә ҡалмай. Таң менән ҡойолған ҡоймаҡтан уға ла өлөш тәтей. Ә был ваҡытта ауыл урамдары буйлап ҡыңғыраулы атта савляйҙар елә. Улар кеше танымаҫлыҡ итеп кейенә, битен ҡаплай. Йорттан-йортҡа йөрөп, ҡунаҡ була, теләктәр теләй. Хужалар уларҙы ҡунаҡ итә. Хужабикәләр алдан уҡ байрам өсөн махсус сәй әҙерләй.\nУрам буйлап үткән савляйҙарға осраған һәр кем мотлаҡ көрттә аунатыла. Ә байрамдың иң күңелле өлөшө – бөтә ауыл халҡының бергәләшеп тауҙан шыуыуы. Байрам һуңында шорыҡйолдың төп символы – һәрыҡ толобоноң тиҫкәре яғын әйләндереп кейгән савляй ҡарҙа аунай, толобон ҡағып, әйләндереп кейә. Был бөтә яманлыҡтың үткән йылда ҡалыуы, ә яңы йылдың таҙа, саф булыуына ишара.


Республикабыҙҙа билдәле ҡумыҙсы Миңлеғәфүр Зәйнетдиновтың ғаиләһе Башҡортостанда социаль яҡтан иң әүҙем ғаилә тип танылды.\nУлар «Өлгө ал» республика конкурсында еңеү яуланы. Унда Башҡортостандың 43 ҡала һәм районынан йәмғиәткә файҙа килтергән, ауылды, ҡаланы йәки районды үҫтереүгә үҙ өлөшөн индергән 107 ғаилә ҡатнашты. Барлыҡ ғаилә ағзаларының социаль яҡтан әүҙем булыуы төп шарттарҙың береһе ине. Ғаиләләр өс этапта интернетта тауыш биреү юлы менән, шулай уҡ Рәсәй Президенты ҡарамағындағы Бала хоҡуҡтары буйынса вәкил Анна Кузнецова етәкселегендәге махсус комиссия тарафынан һайлап алынды.\n«Бөгөн бөтә ғаиләләр ҙә еңеүсе. Барығыҙ ҙа шундай матур, ижади һәм әүҙем. Һеҙҙең хаҡта фильмдар төшөрөргә, мәҡәләләр яҙырға кәрәк. Булғанығыҙ өсөн рәхмәт», — тине Анна Кузнецова, финалға сыҡҡан ғаиләләргә мөрәжәғәт итеп.\nБала хоҡуҡтары буйынса вәкил Зәйнетдиновтар ғаиләһенә автомобиль һатып алыу өсөн 600 мең һумлыҡ сертификат тапшырҙы. Конкурстың финалына сыҡҡан башҡа ғаиләләрҙең балалары, ҡиммәтле бүләктәрҙән тыш, «Орленок» халыҡ-ара балалар мәғариф үҙәгендә ял итеүгә сертификаттар менән бүләкләнде.\nМиңлеғәфүр Зәйнетдинов «Башинформ» агентлығына ғаиләһенең конкурста еңеүенә өмөтләнеүе, ләкин сәхнәнән иғлан иткәнсе быға ышанмауы хаҡында һөйләне.


Мәғарифты – милли проекттар нигеҙендә\n21 Август 2019, 10:00\n16 августа Өфөнөң “Торатау” конгресс-холында мәғариф буйынса республика август кәңәшмәһе үтте. Быйыл ул “Милли проекттарҙы тормошҡа ашырыу шарттарында Башҡортостан мәғарифының яңы мөмкинлектәре” тип аталды һәм элеккеләренән айырылып торҙо. Ғәҙәтигә әйләнгән фекер алышыу майҙансыҡтарынан тыш, быйыл стратегик сессиялар үткәрелде, мәғариф системаһының иң көнүҙәк проблемалары тикшерелде. #национальныепроекты;#нацпроекты;#региональныепроекты;#регпроекты;#нацпроектыБашкортостан\n– Бөгөнгө мәғариф системаһы ҙур үҙгәрештәр алдында тора, – тип билдәләне кәңәшмәлә сығыш яһап БР Башлығы вазифаһын ваҡытлыса башҡарыусы Радий Хәбиров, – беҙ ошо мөмкинлекте ҡулдан ысҡындырмаҫҡа бурыслыбыҙ. Был йәһәттән “Мәғариф” милли проекты уңай шарттар тыуҙыра.\nМәктәптә үткән йылдар кеше ғүмерендәге иң иҫтәлекле осор булып хәтерендә һаҡланырға тейеш. Шуға күрә һуңғы ваҡытта шау-шыу тыуҙырған “буллинг” һәм башҡа шундай насар күренештәргә юл ҡуйылмаһын. Шул уҡ ваҡытта мәктәптәрҙә берҙәм меню булдырыу, һәләтле балалар менән эшләй белеү, һөнәри йүнәлеш биреү, педагогтарҙың хеҙмәтен тейешенсә баһалай белеү ҙә мөһим.\nРадий Фәрит улы Берҙәм дәүләт имтиханын 100 балға тапшырған уҡыусыларҙың уҡытыусыһына премия бирергә тәҡдим итте. Ошондай уҡ премияларҙы төрлө олимпиадаларҙа еңгән балаларҙың уҡытыусылары ла алырға тейеш, тине ул. БР мәғариф министры вазифаһын башҡарыусы Айбулат Хажин республиканың мәғариф системаһы алдында торған бурыстарға ентекле туҡталды, яңы проекттар тураһында һөйләне. Әлбиттә, белем биреү өлкәһендә яңылыҡтар ҙа күп, маҡсаттар ҙа ҙур. Быйылдан 71 мәктәптә “ҡанатлан” проекты тормошҡа ашырыла башлай, ул төрлө өлкәне үҙ эсенә ала. Киләһе йылдан иң яҡшы һөҙөмтәгә ирешкән 10 ҡала һәм 10 ауыл мәктәбенә 1 млн һумлыҡ грант бирелә башлаясаҡ.\nҺәр бала дәүләт бүлгән аҡсаға өҫтәмә рәүештә уҡый аласаҡ. Ошо хаҡта ла белдерҙе ведомство етәксеһе. Сертификаттың уртаса суммаһы – 8800 һум. Балалар дәүләт, муниципаль һәм шәхси учреждениеларҙа өҫтәмә белем аласаҡ. Проект 36 муниципаль берәмектә тормошҡа ашырыласаҡ. Спорт йүнәлеше 133 ойошма нигеҙендә ойошторола.\nКәңәшмәлә иң мөһим мәсьәләләрҙең береһе – биш көнлөк уҡытыуға күсеү һәм бушаған шәмбене һөҙөмтәле файҙаланыу ҙа күтәрелде. А.Хажин әйтеүенсә, шәмбе көндәре төрлө түңәрәктәр һәм секциялар үткәреү маҡсатҡа ярашлы булыр ине. ъ\nБеҙҙең райондан республика август кәңәшмәһендә район хакимиәте башлығы вазифаһын башҡарыусы Фәнис Әминев, уның урынбаҫары Гөлшат Сирғәлина, мәғариф бүлеге начальнигы Илдус Зәйнуллин, мәғариф учреждениелары директорҙары һәм педагогтары ҡатнашты.\nБеҙҙең районда мәғариф хеҙмәткәрҙәренең август кәңәшмәһе 23 августа Баймаҡта үтә. 8.30 сәғәттән мәктәп һәм балалар баҡсалары етәкселәре, уҡытыусылар һәм тәрбиәселәр өсөн дүрт дискуссия майҙансығы эшләйәсәк. 10.00 сәғәттә – Сәскәләр байрамы. Пленар өлөш 11.00 сәғәттә башлана.


«Киске Өфө» гәзитенең сайты - БАЛАЛАРҘЫ СӘЛӘМӘТ САҠТАРЫНДА ЯРАТЫҒЫҘ - 2021 - Мәҡәләләр\nҠайһы бер ғаиләләрҙә йыш ҡына шундай күренеш күҙәтелә: балалары ауырый башлаһа, ата-әсәләре уларҙы ҡулдарынан төшөрмәй, өрмәгән ергә ултыртмай, бөтә теләктәрен үтәргә тырышалар. Ә инде һауыҡҡас бөтәһе лә кире үҙ урынына ҡайта: ҡабаттан үҙҙәренең көндәлек эштәренә сумып, балаларына бер йылы һүҙ ҙә әйтергә ваҡыт тапмайҙар. Иғтибар итегеҙ: балаларҙы ауырыған ваҡытта яраталар, сәләмәт ваҡыттарында - юҡ. Был дөрөҫ тәрбиәме?\n- Ауырыған ваҡытта балаң янында булаһың инде... Ә башҡа ваҡытта улар менән сөсөлдәшеп ултырырға беҙҙең ниндәй ваҡыт булһын, ти? Беҙ эшләмәһәк, уларҙы кем кейендерә лә, кем ашата? Шулай уҡ беҙҙең дә ял иткебеҙ килә...- тип ебәрә ундай ата-әсәләр.\nДөрөҫ, хәҙер шундай заманда йәшәйбеҙ: әгәр ҡайҙалыр эшләмәһәң, бөтә ғаиләң ас ултырырға мөмкин. Ләкин шуны ла оноторға ярамай: балаларҙың көн һайын ашағыһы, уйнағыһы килгән һымаҡ, ата-әсәләренән дә көн һайын һөйөлгөләре килә. Улай ғына түгел, яратылыу теләге - йәш балаларҙа өҫтөнлөк иткән тәбиғи ихтыяждарҙың береһе ул. Икенсе төрлө әйткәндә, йәш үҫентеләргә ҡояш йылыһы нисек кәрәк булһа, бәләкәй балаларға ла ата-әсә мөхәббәте шул тиклем үк кәрәк. Әгәр баланы ауырыған ваҡытта ғына яратһаң, нимә була һуң? Әлбиттә, шул ваҡытта ғына баланың ата-әсә мөхәббәтенә булған ихтыяжы ҡәнәғәтләндерелә. Артабан был күренеш йыш ҡабатлана башлаһа, ул шартлы рефлексҡа әүерелеп китәсәк: баланың яратылғыһы килә икән - ауырый башлай. Башта ауырыуҙары еңел үтеп китер. Ләкин күпмелер ваҡыттан һуң улар тәрәнгә тамыр ебәрә башлар. Һәм балалар ысынлап та ауырыуға әйләнәсәк. Хатта ғүмерҙәренә етерлек ниндәйҙер хроник ауырыуҙар менән дә сирләп китергә мөмкиндәр.\nШуға, балаларҙы сәләмәт ваҡыттарында яратырға кәрәк. Ауырымаған саҡтарында ата-әсәләренең мөхәббәтен тойһон улар. Ул илаһи тойғо менән көн һайын "ҡойонһондар". Шулай уҡ арҡаларынан тупылдатып һөйгән ваҡытта, "минең улым имәндәй ныҡ бит ул" йәки "ҡалай сәләмәт булып үҫеп килә", тигәнерәк һүҙҙәр әйтеп ебәрһәгеҙ, бигерәк тә яҡшы.\nӘ инде ауырып китәләр икән, әлбиттә, уларҙы дауаларға, тәрбиәләргә, күҙәтеп торорға кәрәк. Тик мөхәббәтте һиҙҙерергә ярамай, хис-тойғоларҙы ҡыйын булһа ла йәшереп тороғоҙ. Иң мөһиме: балаларҙың аңында, сәләмәт кешеләр генә мөхәббәткә лайыҡ булалар икән, тигән ҡараш формалашырға тейеш. Бына шул ваҡытта төрлө ауырыуҙарға ҡаршы балаларҙа физик кимәлдә генә түгел, ә аң һәм психологик кимәлдә лә иммунитет барлыҡҡа килер. Йәғни, мөхәббәт йылыһы теләгән йәне төрлө яҡлап тәнен һаҡларға тырышасаҡ. Шуға бик һирәк ауырырҙар. Сирләп китһәләр ҙә тиҙ генә аяҡҡа баҫырҙар...\nШулай итеп мәҡәләмдең аҙағында тағы бер тапҡыр ҡабатлайым: балаларҙы сәләмәт саҡтарында йышыраҡ яратырға тырышығыҙ...\nЯҙылған: 20.05.21 | Ҡаралған: 237


17 Май , 09:50\nБөйөк Еңеү көнө еткән һайын олатайҙарымды хөрмәтләп иҫкә алабыҙ. Улар тураһында мин хәҙер күпте беләм. Атайым һөйләне.\nМөхәмәҙиә Әҡсән улы Яҡшыев 1928 йылда Йомағужа районының Түбәнге Таш ауылында тыуа. Әрмегә 1944 йылдың март айында алына. Ул Ырымбур өлкәһенең Быҙаулыҡ ҡалаһындағы хәрби училищела уҡый. 1945 йылдың июнь айында Германияға юллана. Ул снайпер була, хәрби складтағы яңы винтовкаларҙан атып ҡарап, һәр бер ҡоралға характеристика яҙа. Һуңынан аэрофото төшөрөүсе итеп ҡуялар.\nОлатайым 1949 йылда ғына әрменән ҡайта. Ғүмеренең һуңғы көндәренәсә ул Нөгөш урмансылығында бухгалтер булып эшләй. Сабира өләсәйем менән ете ул һәм ике ҡыҙ тәрбиәләп үҫтерәләр.\nҠарт олатайым Әҡсән Фәйзулла улы Яҡшыев 1910 йылда хәрби хеҙмәткә алынған икән. Беренсе бөтә донъя һуғышында ҡатнашҡан. Германияла әсирлектә була, унан ҡотолғас, Ҡыҙыл Армияға алына. Шул сағында тиф менән ауырып китә, аҙаҡ инде көс-хәл менән тыуған яғына ҡайтып етә.\nУл Бөйөк Ватан һуғышы осоронда Ишембай станцияһына ат арбаһында йөк ташый, һалдаттарҙы йөрөтә. Бер мәл һуғыштан яраланып ҡайтҡан яугирҙы йәлләп, сәкмәнен бирә. Шул ваҡытта һалҡын алдырып, ныҡ ауырып китеп, 1944 йылда вафат була.\nМинең Сабира өләсәйем бар. Ул Ерек ауылында тыуған. Өләсәйемдең атаһы Ғөбәйҙулла Мөхәмәҙулла улы Назарғолов 1905 йылғы, ауылда беренсе тракторсы булған. Бөйөк Ватан һуғышына тиклем колхозда бригадир булып эшләй.\nҠарт олатайым 1942 йылда фронтҡа китә. Тик күп тә үтмәй, район военкоматына хәбәрһеҙ юғалыуы тураһында ҡағыҙ килә. Өләсәйем биш балаһын – Сафиулла, Сабира, Сәхиулла, Нәжимә һәм Маратты бер үҙе ҡарап үҫтерә.\nМинең бына шундай ҡаһарман олатайҙарым бар.\nVI синыф уҡыусыһы.


«Тамыр»лы «Юлдаш» » "Йәшлек" гәзите\nГазета "Йәшлек" » Медиа » «Тамыр»лы «Юлдаш»\nҺағынып көткән йәйге каникул башланыуға һанаулы ғына көндәр ҡалды. Балаларҙың күбеһе ял лагерҙарына, олатай-өләсәйҙәренә ҡунаҡҡа китә. Ә «Тамыр» балалар һәм үҫмерҙәр каналы «Юлдаш» радиоһында барған тапшырыуҙарында уларҙың ялын, сәйәхәттәрен, яңы асыштарын йәй көндәрендә лә яҡтыртып барасаҡ.\n«Иләү» һәр ваҡыттағыса балаларҙың күп һорауына яуап бирә, фәһемле әкиәттәр һөйләй. Шулай уҡ әкиәттәр, шиғырҙар уҡырға, йырларға оҫта кескәйҙәрҙе «Тәтелдәйҙәр «Иләү»енә саҡыра. Тапшырыу дүшәмбенән йомаға тиклем киске сәғәт 10-сы 15 минутта эфирға сыға.\nҺәр дүшәмбелә «Юлдаш» тулҡындарында «Тау-тау хәбәр» өйәбеҙ. Был тапшырыуға шылтыратып, малайҙар һәм ҡыҙҙар үҙҙәренең яңылыҡтарын һөйләй, шатлыҡтары менән уртаҡлаша ала.\n«Зирәк» радиоуйыны ла, арыу-талыу белмәй, эшен дауам итәсәк. Тапшырыуҙарҙа походҡа барыу, ундағы хәүефһеҙлек ҡағиҙәләре хаҡында белерһегеҙ. Шулай уҡ емеш-еләк, бесән әҙерләү һәм башҡа темаларға арналған тапшырыуҙарҙа ҡатнашып, бүләктәр оторға мөмкин.\nБалаларҙың йәйге ялы, республикабыҙҙа эшләүсе төрлө лагерь, мәктәп яны участкаһы, уларҙа хәүефһеҙлек саралары тураһында белергә теләһәгеҙ, һәр шаршамбыла киске сәғәт 8-се 15 минутта «Күпер» тапшырыуын тыңларға онотмағыҙ.\nҺәр кесе йомала «Һөнәрсе менән Өйрәнсек» тапшырыуы ла һеҙҙең менән буласаҡ. Яңынан-яңы хеҙмәт эйәләре менән таныштырыуҙы дауам итәсәк. Сиратта – тегенсе, прокурор, тимер юл хеҙмәткәре, лаборант, маникюр оҫтаһы, төҙөүсе һәм башҡа һөнәрҙәр. Ә «Кластан тыш» тапшырыуы йәй миҙгелендә балалар менән бергә ялға китә.\nКаникул күңелле үтһен, «Юлдаш» тулҡындарында осрашҡанға тиклем!\nСығыу ваҡыты 6-06-2018, 07:00 | Ҡаранылар: 86


Өфөнөң Киров районының 75 йыллығына китап нәшер ителәсәк // Йәмғиәт | новости башинформ.рф\nӨфөнөң Киров районының 75 йыллығына китап нәшер ителәсәк\n16:54, 9 марта 2010 Йәмғиәт\nӨфө ҡалаһы ҡала округы Киров районының 75 йыллығына китап сығарырға әҙерләнәләр. Унда инглиз теленә лә тәржемә итеп, райондың төп предприятиелары, ойошмалары хаҡында мәғлүмәт биреләсәк.\nЮбилей баҫмаһын әҙерләү менән «Башҡортостан матбуғаты» нәшриәт йорто шөғөлләнә. Киров районы хакимиәте был проектта ҡатнашыуға район территорияһында урынлашҡан бөтә ҡыҙыҡһынған ойошмаларҙы саҡыра. Юбилей датаһын быйыл декабрҙә байрам итергә планлаштырыла.


Әбдрәхимдә иман йортона нигеҙ һалынды\n20 Сентябрь 2018, 19:30\nАуылыбыҙҙағы дин тарихы беҙгә 1816 йылдан билдәле. Был йылдарҙа 25 йәшлек указлы мулла Хасарбай Әхмәтов һәм мәзин Хәсән Әсҡәров дин тәғлимәтен тараталар.\nАртабан мулланы 8-се кантонға күсе-реү сәбәпле, Ҡазан яҡтарынан килгән 1792 йылғы Ибенйәмин Ғәниев уның урынында ҡала. Документтарға ярашлы, ауылыбыҙға килгәндә уның ғаиләһе һәм Сәғдетдин, Фәхретдин, Мөхәмәтсафа исемле улдары булған. Ауылда улар ныҡлап тамыр ебәрә. Һуңғы мулла ла уларҙың өсөнсө быуын вариҫы Әбдразаҡ Фәхретдинов була. Бөгөнгө көндә Ғәйфуллиндар, Солтановтар, Ғафиевтар, Фәйзрахмановтар, Кәримовтар, Хановтар, Әбделхаковтар уларҙың дауамдары булып тора. Өлкәндәр һөйләүе буйынса, мәсет төрлө урындар-ға күсереп һалынған. Тәүгеләре Мәрхәбә Зиннәтуллина, Бибиямал Мөхәмәтоваларҙың баҡсаһы янындағы ҡалҡыу урында булһа, һуңғыһы Феликс Ғәйфуллиндың йорто янында урын алған. Көпләнгән бик күркәм бина була. Уның нигеҙ таштары әле лә тарих һөйләй. Һуғыштан һуң мәсет икенсе урынға күсерелә. Ҡыҙғанысҡа ҡаршы, 1951 йылда янып китә. Янғын бик көслө була, бер нәмәне лә ҡотҡара алмайҙар.\nДин тәғлимәтен таратҡан ауылдаштарыбыҙҙы бөгөн иҫләмәү яҙыҡ булыр ине. Улар – Ибенйәминдең улдары, ейәндәре һәм бүләләре Мөхәмәткәрим, Фәйзрахман, Ҡәүи, Мирхәйҙәр. Халҡыбыҙ иманға кире ҡайта башлағас, ауылдаштарын дингә өндәп йөрөүсе Мәрхәбә Зиннәтуллина, Гөлсәсәк Дус-мөхәмәтова апайҙар инде баҡыйлыҡҡа күскән. Урындары йәннәттә булһын.\nӘбдрәхим ауылында буласаҡ мәсеттең нигеҙе репрессия ҡорбандары, хажиҙар – аталы-уллы Хисаметдин Мөхәмәтдинов, Исламетдин Хисаметдиновтарҙың йорто ҡаршыһында урын алды. Изге ниәтебеҙҙе артабан тормошҡа ашырыу өсөн матди ярҙам кәрәк. Беҙ бигерәк тә ауылдан ситтә йәшәгән ауылдаштарыбыҙға өмөт бағлайбыҙ. Ярҙам итергә теләүселәр һаҡлыҡ банкындағы 40817810206004892663 иҫәп һанына (Сажиҙә Әғзәм ҡыҙы Фәйзрахманова исеменә асылған) аҡса күсерә ала. Шулай уҡ ауылдағы “Гөлназ” магазинына (Октябрь урамы, 34) ҡуйылған йәшниккә һалыр-ға мөмкин. Мәрхәмәтлеләргә алдан уҡ рәхмәтебеҙҙе еткерәбеҙ һәм уңыштар теләйбеҙ.


Өфө районы Шамонин ҡасабаһы юбилейын һабантуй менән ҡаршыланы - Bash.News\nӨфө районы Шамонин ҡасабаһы юбилейын һабантуй менән ҡаршыланы\nӨфө районы Шамонин ҡасабаһы юбилейын һабантуй менән ҡаршыланы https://bash.news/news/98631_f_rajony_shamonin_asabay_yubilejyn_abantuj_menn_arshylany\nЮбилей һәм байрам. Ун йыл элек Өфө районы Шамонин ауылында яңы тормош башланды. Республиканың социаль программаһы ярҙамында буш ятҡан ерҙәрҙә бик күп йорттар ҡалҡып сыҡты. Тиҫтә йыл эсендә Шамонин ауылы Башҡортостандың иң ҙур һәм төҙөк ауылына әйләнде. Ҡасабала йәшәүселәр юбилейын һабантуй менән билдәләне. Байрам сараһында ошо ауылда йәшәүсе беҙҙең коллегалар ҙа ҡатнашты.\nДәғүәсеһен ташлай алмаһа ла судьялар еңеүҙе Азамат Рәхмәтовҡа бирҙе. Йәш спортсы бер нисә йыл инде грек-рим көрәше менән шөғөлләнә, әммә был юлы ул үҙен милли көрәштә һынап ҡарамаҡсы булған. Төрлө ауырлыҡ үлсәмдәрендә ойошторолған бәйгелә өс тиҫтәнән ашыу кеше бил һынашты. Йола буйынса еңеүселәр һарыҡ менән бүләкләнде. Байрам ҡунаҡтары шулай уҡ башҡа ярыштарҙа ла бик теләп ҡатнашты.\nТыуған ауыл тураһында йырҙар, шиғырҙар һәм бейеүҙәр. Бай концерт номерҙарын Шамониндар үҙ көстәре менән әҙерләгән. Тамашасылар "Дарман" бейеү ансамбленең һәм "Ағинәйҙәр" фолькор коллективының сығыштарын айырыуса йылы ҡабул итте.\nШамонин ауыл халҡы йолаларҙы ҡәҙерләп һаҡлай. Гөлнирә Аҡбулатова әсәһе менән башҡорт селтәрҙәре эшләй. Ул һаҡлаусы ла, милли биҙәүес тә. Үҙенең бай тәжрибәһен ҡатын киләсәктә ҡыҙҙарына тапшырырға ниәтләй.\n2009 йылда Шамонин ауылында бюджет өлкәһе хеҙмәткәрҙәре өсөн йорттар төҙөлә башлай. Бер үк ваҡытта халыҡ өсөн мәктәп, ике балалар баҡсаһы, поликлиника һәм янғын һүндереү бүлеге сафҡа инә. Бер нисә мең кеше йәшәгән ауыл йылдан-йыл үҫә, матрурая бара.\nАуыл халҡы үҙҙәренең китабын да баҫтырған. Уның биттәрендә урын алған фотоһүрәттәр аша тәүге йорттарға һалынған нигеҙ ташы, социаль объекттар төҙөлөшө менән танышырға мөмкин. Шамониндар үҙ йорттарында йәшәүгә Башҡортостандың беренсе Президенты Мортаза Рәхимовҡа оло рәхмәтен еткерә.\nШамонин ауылында һабантуй өсөнсө йыл рәттән ойошторолдо. Байрамдан халыҡ күңел күтәренкелеге, артабан да тырышып эшләргә көс-ҡеүәт алып таралышты. Сара һуңында яуа башлаған ямғырҙы ла ула мул уңышҡа юраны.\nАвтор: Гөлсимә Иштанова.\nБаланың үҫешенә театр ярҙам итә\n22:32, 19 июл\n“Бөрө ҡәлғәһе” тарихы йәнә ҡабатлана\n16:09, 18 июл\nРеспублика театрҙары яңы миҙгелгә 9 премьера әҙерләй\n09:10, 16 июл


«Өфө Арена»ла көйәрмәндәр өсөн викторина-бәйге ойошторолдо - Bash.News\n«Өфө Арена»ла көйәрмәндәр өсөн викторина-бәйге ойошторолдо https://bash.news/news/101033_f_arenala_kjrmndr_sn_viktorinabjge_ojoshtoroldo\n«Өфө Арена»ла хоккей квизы. Көйәрмәндәр «Салауат Юлаев» командаһына арналған викторинала ҡатнашыу өсөн командаларға берләште. Унда ҡатнашыусылар дүрт өлөштән торған 28 һорауға яуап бирҙе. Квизда команда уйынсылары ла белемен һынап ҡараны.\n«Өфө Арена» трибуналарында ял осоро өсөн ғәҙәти булмаған йәнлелек. Фанаттар йәшел кейемдәге команда уйынсыларын боҙа сығыуын түҙемһеҙлек менән көтә. Шуға ла йәйге кистәрҙең береһендә квиз уйынын ойошторҙо. Яратҡан командаһы тураһында һорауҙарға яуап бирҙеләр.\nВикторина 4 өлөштән торҙо, һәр береһендә 7-шәр һорау. Көйәрмәндәр өсөн иң ҡатмарлыһы юлаевсыларҙы бала саҡтағы фотоһүрәттәренән таныу булды. Шулай уҡ уйынсыларҙың фамилиялары йәшерелгән ребустарҙы сисеү ҙә еңелдән бирелмәне. Боҙ майҙанында арбитрҙар күрһәткән ым-ишараларҙың мәғәнәһен аңлатып биреүгә ҡағылған һорауҙар ҙа булды. Уларҙың ҡайһы берҙәренә хатта, тәжрибәле спорт журналистары ла яуап таба алманы.\n«Өфө-арена» боҙ һарайында ойоштороусылар күптән был викторинаны үткәрергә ниәтләгәйне. Миҙгел алдынан уны уҙғарырға форсат булды. Әммә рекорд ҡуйыу теләге тормошҡа ашманы. Ғариза биргән 100 команданың 67-һе генә үҙ мөмкинлеген һынарға йөръәт итте. Әммә ойоштороусылар бошонмай. Тағы ла бер квиз уйын миҙгеле асылғас үтәсәк.\nВикторинала көйәрмәндәр генә ҡатнашманы. Трибунала команданы дәртләндереү төркөмө ҡыҙҙары, хатта уйынсы ла булды. Ҡапҡасы Андрей Кареев бындай сараларҙа йыш ҡатнаша. Үҙе уйнаған команда тураһында һорауҙарға яуап эҙләү уға икеләтә ҡыҙыҡ тойолдо.\nКвиз һөҙөмтәләре буйынса ҡапҡасы Андрей Кареев уйнаған «РукаЛицо» командаһы еңеүсе тип табылды. Көйөрмәндәр әлбиттә, уның ярҙамынан тыш һорауҙарҙы хатаһыҙ ғына яуапланыҡ тип ышандырҙы. Әммә викторинала ла хоккейҙағы кеүек ышаныслы ҡапҡа һаҡсыһынан тыш еңеүгә ирешеп булмай.


Әхмәрҙәр ҙә яҡташтарын иҫкә алды\n9 Май , 22:16\nӘзекәй ауыл хакимиәтенә ҡараған ауылдарҙа ла байрам тантаналары үтте. 7 май – Аҙналы, 8 май – Әзекәй һәм бөгөн Ҡоҙғон-Әхмәр ауылында митингылар, “Үлемһеҙ полк” акциялары, Бөйөк Ватан һуғышында ҡатнашҡан ауылдаштары иҫтәләгенә ҡуйылған обелискыларға гөллөмәләр һалды, уларҙы иҫкә алды.\nҠоҙғон-Әхмәр ауылында байрам тантанаһы “Хәтер” митингыһы менән башланды. Йыйылыусылар алдында ауыл аҡһаҡалы Фәрит Шәйәхмәтов, ағинәйҙәр етәксеһе Зилә Мөхәмәҙиева, “Башҡортостан” дәүләт концерт залы директоры урынбаҫары Хәлил Хәмзин телмәр тотто, ауыл имамы Рәмил Йомадилов аят уҡыны.\nАвтоуҙыш 112-се Башҡорт атлы дивизия командиры Миңлеғәле Шайморатов иҫтәлегенә арналды. Аттарҙа, мотоциклдарҙа, машиналарҙа хәрби кейем кейем кейгән ауылдаштар ауыл урамдарынан үтте. Ауыл мәҙәниәт йорто алдында һалдат бутҡаһынан ауыҙ итте, эҫе сәй эсте.\nБайрам программаһы “Еңеү яҙы килә тыуған илгә” тип исемләнгән матур концерт менән тамамланды.


Өфөлә күмәк транспорт ҡатнашлығында авария теркәлде\nВокзал урамында 5 машина, шул иҫәптән 2 пассажир автобусы бәрелешә.\nШаһиттар әйтеүенсә, авария Нефаз водителе арҡаһында сыға. Уның водителе тормозға баҫып өлгөрмәй, алдағы еңел машинаны төкәтә. Үҙ сиратында еңел автомбиль «Газель» автобусы һәм тағы ла ике машинаға бәрелә. Бәхеткә, зыян күреүселәр юҡ. Юл осрағының яҙмаһы социаль селтәрҙәрҙә сыҡҡан. Күренеүенсә, «Нефаз» төкәткән «Дэу Нексия» автомобиле ремонтланырлыҡ хәлдә түгел.


Быйылғы йылда үткән тәүге ата - әсәләр йыйылышы мине таң\nҡалдырҙы. Беренсенән, мин тәүге тапҡыр бер юлы дүрт атай\nкешенең килеүенә шаһит булдым ( һуңғы өс йылда бер атай ғына йыйылышҡа йөрөгәйне). Икенсенән, тәҙрә артында ҡараңғы төшөүенә ҡарамаҫтан, бер кем дә өйөнә ҡайтырға ашыҡманы.\n... Беҙҙең балаларыбыҙ хәҙер - етенсе синыф уҡыусылары. Ҡыҙымдың сентябрҙең беренсе аҙнаһындағы ҡыуаныуҙары! "Миңә тиҙҙән 13 йәш - мин инде өлкән!"\nСиныф етәксеһе бер аҙ аптырап: "Бөттө, шикелле" - тип ҡу йҙы. Һәм ысынлап та: тәүге "уд" һәм "неудтар" тикшерелде, мә ктәп фондына аҡса йыйылды, хатта тәҙрәләрҙе йылытыу мәсьәләһ е лә бәхәс тыуҙырманы. Ниңә ултырабыҙ һуң\nБөтәбеҙ ҙә нисектер бер юлы һөйләй башланыҡ, бер - беребеҙг ә лә, уҡытыусыға ла мөрәжәғәт иттек, буғай. Һәм шулай уҡ бер мәлдә туҡтап та ҡалдыҡ, шуға күрә барлыҡҡа килгән тынлыҡта бер әсәнең әйткән һүҙҙәре айырым асыҡ булып яңғыраны: "Балалар шул тиклем үҙгәрҙе!" Өфөнөң ғәҙәти мәктәбендә белем\nалыусы 7 "Б" синыфы уҡыусыларының ата - әсәһен нимә шул тиклем аптырауға һала һуң\nАта - әсәләр йыйылышында үҙемә кәрәкле мәғлүмәттәрҙе яҙып\nбарған блокнотымды асам, ә ундағы юлдар араһында йә синыф етәксеһенең, йә ата - әсәйҙәрҙең репликалары, уй - хистәре, теләктәре күренә...\nШулай итеп, беҙҙең балалар хәҙер икенсе сменала уҡый, синыф етәксеһе уларҙан сәғәт ярымға алданыраҡ килмәүен үтенә\n- беренсе сменала дәрес үткәреүгә ҡамасаулайҙар икән. Артаб ан: телефономания. Эйе, нәҡ ошо һүҙҙе ҡулланды уҡытыусы. Балалар кеҫә телефондарын ҡулдарынан төшөрмәй, директорҙан б ашлап өлкән синыф ҡыҙҙарына тиклем барыһын да фотоға төшөрә, ти ул. "Шундай мәлдәрҙе тотоп алалар, - тип ҡыҙара бирә уҡытыусы, - хатта беҙ үҙебеҙҙе берәй "һары" баҫмала күреүҙән ҡурҡып та ҡуябыҙ!" Тәнәфестәрҙә генә түгел, дәрес ваҡытында ла телефон менән уйнайҙар. "Бер һүҙ менән әйткәндә , - тип һығымта яһай ул, - уларҙы мин тартып ала алмайым, үҙ егеҙ аңлайһығыҙ, арзан әйбер түгел. Һәм шул уҡ ваҡытта мин һ еҙҙе аңлайым - балаға телефон алып биргәнһегеҙ икән, тимәк ул кәр әк. Тик! Балаларға мәктәптә телефон менән нисек файҙаланырға\nкәрәклеген өйрәтегеҙсе, ниһайәт". Тәүге культпоход ойошторолған - синыф менән футбол уйынын ҡарарға барғандар. "Мин был походтан үҙемде кәмһетелеп ҡайтҡандай тойҙом, - ти\nуҡытыусы. - Йәмәғәт урынында үҙеңде тотоу ҡағиҙәләрен бөтөнләй белмәйҙәр!" Педагогты уҡыусыларҙың йәмәғәт транспортында йөрөү һәм үҙ - ара аралашыу ҡағиҙәләрен белмәүе генә түгел, ә, һәр саҡтағыса, кеҫәләре тулы аҡса\nбулыуынан файҙаланып, чипсы, газлы һыу, һағыҙ һатып алыуы һәм уйын барышында ашап - эсеп ултырыуы, һуңынан стадионда п акеттар һәм пластик шешәләр ҡалдырып китеүе борсой...\nМиңә ҡалһа, был йыйылышта тикшерелгән бөтә киҫкен\nмәлдәрҙең нигеҙе аҡса һәм бөгөнгө үҫмерҙәрҙең лексиконында "хеҙмәт" төшөнсәһенең булмауына ҡайтып ҡалды.\nБалалар аҡсаның бөтә ишектәрҙе лә асыуын нисектер тиҙ аңлап алды. Һәм бының өсөн көс түгеүҙең кәрәге юҡ. Балаларҙа\nошондай ҡараш формалашыуына беҙ - өлкәндәр: ата - әсәләр, уҡытыусылар ғәйепле...\nБәлки, мин консерватив әсәйҙер, әммә класс етәксеһенең\nбалалар дежур булмаһын өсөн йыйыштырыусыға аҡса түләргә тигән тәҡдиме мине борсоуға һалды... Улар былай ҙа мәктәптә\nбер нимә өсөн дә яуап бирмәй. Хатта сәскәләргә һыу ҙа һипмәйҙәр - тәҙрә төптәрендә лә, шкафтарҙа ла сәскә үҫтерелмәй. Ниндәй хеҙмәткә өйрәтеү тураһында һүҙ йөрөтөргә мөмкин Әллә мин моданан артта ҡалдыммы Балаларға нимә өсөн яуап бирергә ҡала һуң Уҡыу өсөнмө Әммә балаларҙың мейеһенә көн дә тип әйтерлек аттестат алыуын алһаң, вузға уҡырға инеү өсөн репетитор ялларбыҙ тип һеңдерәбеҙ! Өҫтәүенә\nуҡыусылар уҡытыусыларҙың балаларға ни тиклем төрлө ҡарашта булыуын күрә. Мәҫәлән, гимназия синыфы тип аталған класта хәлле ата - әсәләрҙең балалары белем ала, улары әйләнгән һай ын аҡса "ырғытып" тора. Ошо арҡала "гимназистарға" ҡараш та икенсе.\nАҡсаның бар проблемаларҙы ла хәл итеүе үҫмерҙәрҙең мейеһенә һеңгән, минеңсә. Синыф етәксеһе малайҙарҙың береһе йәйге эш сәғәттәренә йөрөмәүенә бәйле шелтәһен әйткәс, уҡыусының атаһы башта ризаһыҙлыҡ белдерҙе: "Нисек инде! Ул бит һәр иртә сығып китә торғайны!" Әммә мәктәп түтәлдәрен ә тиклем барып етмәгән, күрәһең... Был асыҡланғас атай кеше\nюғалып ҡалды һәм ауыҙ эсенән генә: "Бына бит... Әйтәм башта ул миңә, әйҙә һин буяу һатып ал да класты буя, тип тәҡдим ит те шул", - тип мығырланы.\nМәктәптә уҡыған сағымда әсәйем сираттағы ата - әсәләр йыйылышынан "Кемде үҫтерәбеҙ" тигән брошюра алып ҡайтҡайны. Мин уны ҡыҙыҡһынып уҡып сыҡтым. Унда ҡуйылған\nпедагогик проблемалар хәтергә төшә: бер уҡыусы икенсеһе менән иртәнге ашын уртаҡлашмаған - тәнәфестә бер үҙе ашаған,\nурта синыф уҡыусылары тәүге уҡытыусыларын байрам менән ҡотламаған, кесе синыф уҡыусылары уҫмаҡлашҡан - өлкәндәре уларҙы айырмаған... Хәҙер миңә ул 70 - 80 йылдарҙағы\nпроблемалар шул тиклем бер ҡатлы һәм ябай булып күренә!\nӘ хәҙер беҙ аптырашып ултырабыҙ һәм өйгә ҡайтырға ашыҡмайбыҙ. Кеҫә телефондарына түҙемһеҙ балалар шылтырата:Һа ман бөтмәнеме әле Ҡасан ҡайтаһығыҙ" Ә ата - әсәләр шым\nғына яуаплай ҙа тағы тынып ҡала, өмөт менән синыф етәксеһен ә баға. Ул иһә бер генә альтернатива тәҡдим итә алды: балала рҙы ваҡ - төйәккә бирелгән аҡсанан мәхрүм итергә. Ярҙам итер


Башҡортостанды артабан модернизациялау: ХХI быуатта именлеккә һәм сәскә атыуға илтеүсе юл // БР Президенты хаты | новости башинформ.рф\nБашҡортостанды артабан модернизациялау: ХХI быуатта именлеккә һәм сәскә атыуға илтеүсе юл\n9:25, 26 февраля 2010 БР Президенты хаты\n25 февралдә Башҡортостан Президенты Мортаза Ғөбәйҙулла улы Рәхимов БР Дәүләт Йыйылышы – Ҡоролтай депутаттарына “Башҡортостанды артабан модернизациялау: ХХI быуатта именлеккә һәм сәскә атыуға илтеүсе юл (Республикалағы хәл һәм 2010 йылда уны үҫтереүҙең төп йүнәлештәре тураһында)” сираттағы Мөрәжәғәтнамәһе менән сығыш яһаны.\nБашҡортостан Республикаһы Конституцияһының 87-се статьяһына ярашлы һеҙгә йыллыҡ Мөрәжәғәтнамә менән мөрәжәғәт итәм.\nБөгөн һеҙ Мөрәжәғәтнамәнең тексын һәм 2009 йылда Башҡортостан Республикаһының социаль-иҡтисади хәле тураһындағы докладты аласаҡһығыҙ. Бынан тыш, тиҙҙән яңы конституцион норма буйынса тәүге тапҡыр республика парламенты ултырышында Хөкүмәт отчеты тыңланасаҡ. Быларҙың барыһы миңә Башҡортостан үҫешенең иң мөһим мәсьәләләренә генә туҡталырға мөмкинлек бирә.\n2010 йыл Башҡортостан Республикаһы һәм бөтә Рәсәй Федерацияһы өсөн айырым мәғәнәгә эйә. Ул Бөйөк Ватан һуғышында Еңеүҙең 65 йыллығы менән иҫтәлекле, беҙҙә Республика йылы тип иғлан ителде. Был яңыртылған Рәсәй составында хәҙерге Башҡортостан өсөн үткән егерме йылға йомғаҡ яһау, артабанғы перспективаларыбыҙҙы аныҡ билдәләү мөмкинлеген бирә.\nРәсәй Федерацияһы Президенты Дмитрий Анатольевич Медведев үҙенең “Рәсәй, алға!” программа мәҡәләһендә бөтә ил өсөн төп проблеманы билдәләне: “Беҙ, Рәсәй халҡының хәҙерге быуыны, ҙур мираҫҡа эйә булдыҡ. Ул әүәлге быуындарҙың ҙур тырышлығы менән яуланған, эшләп алынған. Ҡайһы саҡта ауыр һынауҙар һәм ысынлап та ғәйәт ҙур ҡорбандар хаҡы менән. Беҙ бик ҙур территорияға, мул тәбиғәт байлыҡтарына, ҙур сәнәғәт ҡеүәтенә, фән, техника, мәғариф, сәнғәт өлкәһендәге сағыу ҡаҙаныштарҙың күләмле исемлегенә, армия һәм флоттың данлы тарихына, ядро ҡоралына эйәбеҙ. Беҙ был мираҫты нисек тотонорбоҙ? Уны нисек тулыландырырбыҙ?”\nБеҙ, ысынлап та, ҙур мираҫҡа эйәбеҙ. Әммә осраған проблемалар ҙа ҡатмарлы булды. Уларҙың күптәре тиҫтәләрсә йылдар буйы хәл ителә алманы. 1990 йылдан алып республика яһаған ысын мәғәнәһендә тарихи алға китеш тә шул тиклем үк сағыу булды.\nИҡтисади процестарға идара итеү системаһы үҙгәртеп ойошторолдо, баҙар механизмдары булдырылды. Республика тотороҡло үҫеш моделен практикаға индерҙе.\nҠала һәм ауылдарҙың йөҙө күҙгә күренеп үҙгәрҙе. 33 миллион квадрат метрҙан ашыу торлаҡ сафҡа индерелде. Газ үткәреү, юлдар, күперҙәр һәм кешеләргә бик кәрәкле башҡа объекттар һалыу буйынса ғәйәт ҙур эш башҡарылды. Һаулыҡ һаҡлау, фән, мәғариф, мәҙәниәт һәм сәнғәт системаларында мөһим алға китеш булды. Уларҙың матди-техник базаһы нығытылды, йөҙҙәрсә уникаль бина һалынды. Ҡалаларҙа ғына түгел, хәҙер төпкөл ауылдарҙа ла халыҡ юғары рухи-мәҙәни ҡиммәттәргә йәлеп ителә.\nАҡсалата килемдәр буйынса республика халҡы элекке 66-сы урындан илдә төп урындарҙың береһенә күсте. Кеше потенциалының үҫеш индексы буйынса беҙ тәүге тиҫтәгә тотороҡло инәбеҙ.\nБашҡортостан Рәсәйҙең ун таяныс төбәге иҫәбенә ышаныслы инә. Улар федераль бюджет килемдәренең өстән ике өлөшөн формалаштыра һәм илде донъяның төп дәүләттәре рәтенә сығарыу һәләтенә эйә!\nСистема булдырыусы предприятиелар модернизацияланды, яғыулыҡ-энергетика, машиналар эшләү һәм сәнәғәттең, төҙөлөштөң, ауыл хужалығы, транспорт һәм элемтәнең башҡа тармаҡтарында яңы ҡеүәттәр булдырылды. Республиканың һәм илдең фәнни-техник ҡеүәтен нығытҡан эре инвестиция проекттары тормошҡа ашырылды. Сәнәғәт етештереүе, төп капиталға инвестициялар күләме буйынса Башҡортостан реформаға тиклемге кимәлгә сыҡты, ә ауыл хужалығы продукцияһы һәм төҙөлөш эштәре буйынса был кимәлде үтеп китте. Ваҡ сауҙа әйләнеше күләме яҡынса 3,5 тапҡырға артты!\nҠайһы бер сәнәғәт һәм ауыл хужалығы продукцияһы төрҙәрен сығарыу буйынса Башҡортостан күп йылдар дауамында илдә лидер булып ҡала. Эшҡыуарлыҡ киң үҫеш алды. Бөгөн бәләкәй һәм урта бизнес тулайым төбәк продуктының бишенсе өлөшөн тәьмин итә. Был — Рәсәйҙә иң яҡшы һөҙөмтәләрҙең береһе!\nРеспубликаны модернизациялау өсөн шарттар булдырыуға беҙ айырым яуаплылыҡ менән ҡараныҡ. Ул — тулы ҡиммәтле закондар базаһы, сәйәси тотороҡлолоҡ һәм милләт-ара татыулыҡ, граждандарҙың шәхси именлегенең юғары кимәле, бөтә милек формаларын үҫтереү өсөн ышаныслы гарантиялар.\nБеҙ “шок реформалары” һәм хәүефле эксперименттар юлынан китмәнек, тәбиғәт-хужалыҡ комплексын туҙҙыртманыҡ. Республика үҙенең социаль йөкләмәләренән баш тартманы һәм халыҡтың бөлгөнлөккә төшөүенә юл ҡуйманы.\nБеҙ авантюралы башланғыстарҙы яҡламаныҡ, эволюцион, уйланылған үҙгәртеп ҡороуҙар үткәрҙек. Был сәйәсәт йәмғиәтебеҙҙе берләштерҙе, властың юғары абруйын һаҡлап ҡалды. Кешеләр уларҙың мәнфәғәттәрен яҡлай алыуыбыҙға, республика ҡеүәтен тайпылышһыҙ үҫтереүҙе һәм йәшәү кимәлен күтәреүҙе тәьмин итергә һәләтле булыуыбыҙға инанды. Федератив мөнәсәбәттәрҙе үҫтереү беҙҙең өсөн егерме йыл элек үҙе өсөн тарихи һайлауҙы ғәмәлгә ашырған күп милләтле республика халҡының ихтыярын үтәү булды. Берҙәм Рәсәй дәүләтен нығытып, Башҡортостан халҡы атай-олатайҙар ҡалдырған ҡиммәтле мираҫтың — үҙ еренең хәстәрлекле хужаһы булырға ынтыла!\nБеҙ граждандарҙың ышанысын юғары баһалайбыҙ! Йәмғиәт тарафынан сәйәси курсты берҙәм хуплауҙың һаҡланып ҡалыуы — беҙҙең өсөн республика етәкселеге эшмәкәрлеген баһалауҙың төп критерийы ул.\nРәсәй Федерацияһы Президентының Мөрәжәғәтнамәһендә илде модернизациялау стратегияһы билдәләнә. Уның төп маҡсаты — Рәсәйҙең донъя державаһы булараҡ статусын һаҡлап ҡалыу, халыҡтың планеталағы төп илдәрҙең кимәле менән сағыштырырлыҡ йәшәү сифатына өлгәшеү. Башҡортостан Республикаһы ошо процестарҙың төбәк локомотивы булды һәм булып ҡала!\nБилдәләнгән маҡсаттарға өлгәшеү өсөн беҙҙә тейешле бөтә шарттар бар. Республикабыҙ ижтимағи-сәйәси тотороҡлолоҡ менән айырылып тора. Конституцияла нығытылған социаль йүнәлешле сәйәсәт эштә тормошҡа ашырыла. Кешеләр милләт-ара тыныслыҡ һәм татыулыҡты юғары баһалай. Граждандарҙың күпселеге ныҡышмалы һәм уңышлы эш менән тормошон яҡшырта. Фиҙакәр хеҙмәт беҙҙә йәмғиәттең төп рухи-әхләҡи ҡиммәте булып тора.\nБөгөн Башҡортостанда модернизацияға көйләнеү йәһәтенән проблема юҡ. Беҙ уның механизмдарын егерме йыл элек, республика үҙенең милли байлығын тулыһынса файҙаланыу мөмкинлеген алған осорҙа уҡ эшкә ҡуштыҡ. Тап шул саҡта кешеләр яңырыуыбыҙҙың уңышы иң элек уларға бәйле булыуын асыҡ аңланы.\nТотороҡло үҫеш траекторияһына сығып, беҙ модернизациялауҙың кеше ресурстарын даими арттырабыҙ. Уларға төҙөлгән һәм яңыртылған 1064 мәктәп, уҡытыуҙың заманса технологияларына күсеү, дөйөм һәм һөнәри белем биреү селтәрен киңәйтеү, фундаменталь һәм практик фәндәрҙең кадрҙар һәм матди базаһын нығытыу инә. Ошолар булмай тороп инновацион иҡтисадтың аяҡҡа баҫыуы мөмкин түгел!\nЯңы маҡсаттар һәм бурыстар билдәләгәндә беҙ үҙебеҙҙең көслө позицияларыбыҙҙан баш тартмаясаҡбыҙ. Беҙ бөтә йәмғиәтте алдынғы аҙсылыҡҡа һәм консерватив күпселеккә бүлеү яҡлы түгелбеҙ. Һәр кешенең үҙ мөмкинлегенә ҡарап яңырыу рубежы бар тип инанам. Сәйәси идара ошо кимәлде дөрөҫ билдәләргә, уға өлгәшеү өсөн тәүшарттар булдырырға тейеш!\nРеспублика Хөкүмәтенә ил Хөкүмәте рәйесе Владимир Владимирович Путин тарафынан ҡуйылған төп бурыстарҙы: “Тәүгеһе — система булдырыусы предприятиеларҙың тотороҡло эшен тәьмин итеү, уларҙы техник яңыртыу һәм модернизациялау программаларына булышлыҡ итеү. Икенсеһе — үҙебеҙҙең технологиялы экспортты дәртләндереү. Өсөнсөһө — торлаҡ төҙөлөшөн үҫтереү. Дүртенсеһе — эске ихтыяжға булышлыҡ итеү. Һәм, әлбиттә, эшһеҙлеккә ҡаршы көрәш, бәләкәй ҡалалар проблемаларын хәл итеү” бурыстарын тормошҡа ашырыуға айырыуса иғтибарлы булырға кәрәк. Башҡортостан үҫештең барлыҡ төп күрһәткестәре буйынса алдынғы позицияларын һаҡлап ҡалырға тейеш.\nРеспубликала күрелгән көрсөккә ҡаршы саралар иҡтисадтағы хәлде контролдә тотоу, бөтә социаль йөкләмәләрҙе үтәү мөмкинлеген бирҙе. Беҙ төбәккә аҡыллы һәм һығылмалы идара иткәндә, үҙебеҙҙең тауар етештереүселәргә булышлыҡ күрһәткәндә донъя һынауҙарына ҡаршы торорға мөмкин булыуҙы практикала иҫбатланыҡ.\nӘммә өлгәшелгәндәрҙә туҡталып ҡалырға ярамай, алға барырға кәрәк. Бөгөн, һис ҡасан да булмағанса, идара итеүҙә өр-яңы ҡараштар, Башҡортостандағы модернизация процестарын яңыса күреү талап ителә.\nБеҙҙең стратегия — буласаҡ Башҡортостандың сифат йәһәтенән яңы образын булдырыу. Әммә бының өсөн тәүәккәл рәүештә халҡыбыҙҙың ижади, интеллектуаль ҡеүәтен эшкә ҡушырға кәрәк.\nМөмкин тиклем күберәк кешене эш менән тәьмин итеү төп бурыстарҙың береһенә әүерелә. Хатта көрсөк йылында беҙ яңы етештереү объекттарын сафҡа индереп, 6 меңдән ашыу яңы эш урыны булдыра алдыҡ. Яҡын арала кәмендә 50 мең эш урыны булдырыу бурысы тора!\nӘлбиттә, федераль бюджет сәйәсәтенең хәҙерге ҡаты шарттарында мөмкинлектәребеҙ сикле. Шуға күрә федераль средстволарҙы йәлеп итеү буйынса республика мәнфәғәттәрен ныҡышмалыраҡ яҡларға кәрәк. Беҙ айырым маҡсатлы федераль программаларҙың һәм инвестиция проекттарының иң әүҙем ҡатнашыусыларына әүерелергә тейешбеҙ. Тәү сиратта модернизациялауҙың биш йүнәлеше менән бәйле проекттарҙың хупланасағы аңлашыла. Улар — энергетика, ядро сәнәғәте, телекоммуникациялар, мәғлүмәт технологиялары һәм медицина.\nБашҡортостанда был өлкәләрҙә ярайһы уҡ ныҡлы фәнни-техник нигеҙ бар. Ҡыҫҡа ваҡыт эсендә перспективалы тикшеренеүҙәргә һәм эшләнмәләргә, шулай уҡ ҡатнаш тармаҡтарға этәргес бирәсәк иҡтисад секторҙарына иғтибарҙы тупларға кәрәк. Беҙгә алдынғы производстволар, технологиялар, юғары өҫтәмә хаҡлы яңы төр продукция һәм заманса инфраструктура бик кәрәк.\nБөтә саралар системаһы тағы ла уңайлыраҡ инвестицион климат булдырыуға, инвестицион әүҙемлекте көсәйтеүгә йүнәлтелергә тейеш.\nБашҡортостандың академия һәм тармаҡ фәненең бай ресурсын тулыраҡ файҙаланыу мөһим. Иҡтисад фән ҡаҙаныштарын күпләп талап иткән технологияларға йөҙ борһон, төп тармаҡтар һөҙөмтәлерәк эшләһен өсөн аныҡ тәҡдимдәр кәрәк. Беҙҙә исемдәре донъяға билдәле ғалимдар бихисап. Әммә, ҡыҙғанысҡа ҡаршы, яңылыҡтарҙы файҙаланыуҙа әлегә системалылыҡ юҡ. Хөкүмәткә эшлекле һәм ғилми берләшмә менән берлектә тырышлыҡты иҡтисадты модернизациялауҙың ғәмәлдәге резервтарын һәм механизмдарын үҫтереүгә, яңыларын эҙләүгә йүнәлтергә кәрәк.\nИнновацияларға һорау булдырырға кәрәк, шул иҫәптән шәхси-дәүләт партнерлығы, венчур финанслауы ярҙамында.\nБөгөн үҙенсәлекле эшләнмәләргә һәм әүҙем тормош позицияһына эйә булған алдынғы фекерле байтаҡ ижад кешеләре бәләкәй һәм урта бизнеста эшләй. Беҙгә эш урындарын һаҡлап ҡалған һәм яңы урындар булдырған эшҡыуарҙарҙың башланғыстарын яҡларға кәрәк. Был мәсьәләлә муниципалитеттар айырым әүҙемлек күрһәтергә тейеш. Уларҙың тулы ҡанлы иҡтисадының аяҡҡа баҫыуы — модернизациялауҙың төп йүнәлештәренең береһе. Үҙеңдең иҡтисади базаңды үҫтереү өсөн өҫтән ярҙам һәм күрһәтмәләр көтөүҙең кәрәге юҡ. Иң мөһиме — битараф ҡалмау, формаль яҙыуҙар менән шөғөлләнмәү, ә инициативалы кешеләргә аныҡ эштәр менән булышлыҡ итеү. Хакимиәт башлыҡтары бының өсөн бөтә вәкәләттәргә эйә.\nБюджет сығымдарын ҡулайлаштырыу эшебеҙҙең төп йүнәлешенә әүерелергә тейеш. Күрһәтелгән дәүләт хеҙмәттәре сифатын һәм бюджет аҡсаһын һөҙөмтәле файҙаланыуға яуаплылыҡты арттырырға кәрәк. Һалымдарға етәкселек итеүҙе көсәйтеү зарур. Дәүләт һәм муниципаль учреждениеларҙың структураһын үҙгәртеүҙе дауам итергә кәрәк.\nБылтыр банк секторына байтаҡ дәүләт аҡсаһы йүнәлтелде. Был уның финанс тотороҡлолоғон һаҡлап ҡалыу мөмкинлеген бирҙе. Әммә төбәк банкыларын капиталлаштырыу түбән булып ҡала. Ипотека кредитлауы биш тапҡырға кәмегән. Кредиттар буйынса ставкалар үҫте. Оҙайлы ресурстарҙың түбән кимәле реаль секторҙы кәрәкле күләмдә финансларға мөмкинлек бирмәй. 2009 йылда төп капиталға банк инвестициялары күләме 9,6 миллиард һум тәшкил иткән, шул уҡ ваҡытта республика банк секторы Рәсәй банкыһынан 61,9 миллиард һум алды. Был республика бюджетына тиңләшә!\nБыл аҡса предприятиеларға барып еттеме, тип һорағы килә. Һәм иҡтисад өсөн бының ниндәй файҙаһы булды?\nБөтә ҡыйынлыҡтарға ҡарамаҫтан, беҙ етештереү күләмдәренең ҡырҡа кәмеүенә юл ҡуйманыҡ һәм сәнәғәттәге хәлде тотороҡландыра алдыҡ. Әммә бының менән тынысланырға ярамай!\nӨр-яңы технологияларҙы ғәмәлгә индереүҙе дауам итеү, нефть ятҡылыҡтарын эҙләү һәм разведкалау талап ителә. Энергетикала, нефть эшкәртеүҙә, химияла һәм нефть химияһында техник-технологик модернизациялау традицияларын һаҡлап ҡалыу һәм үҫтереү мөһим. Тиҙ арала республиканың энергетика системаһын үҫтереү схемаһын һәм программаһын эшләү зарур. Энергияны һаҡлау тураһында яңы законды тормошҡа ашырыу буйынса етди эш тора.\nМашиналар эшләүҙә етештереүҙе диверсификациялауҙы, экспорт һәм импортты алмаштырыусы продукция, ике тәғәйенләнештәге әйберҙәр етештереүҙе дауам итергә кәрәк. Бишенсе быуын истребителдәре өсөн двигателдәр сығарыу өҫтөнлөклө бурыс булып тора. Вертолеттар, автомобиль техникаһы сифатының донъя кимәлен тәьмин итеү мөһим. Станоктар, шулай уҡ нефть һәм газ комплексы өсөн ҡорамалдар етештереүсе предприятиелар тарафынан яңы баҙарҙар үҙләштереүҙе дауам итергә кәрәк. Сит ил ауыл хужалығы техникаһын йыйыуҙы ойоштороу һәм республикала тейешле узелдар һәм агрегаттар етештереүҙе туплау — айырым бурыс.\nБеҙҙә әлегә тиклем түбән сортлы ағасты эшкәртеү буйынса предприятие юҡ. Күн етештереү буйынса ла алға китеш юҡ. Финляндия, Швеция, Төркиә, Италия тәжрибәһен әүҙемерәк өйрәнергә кәрәк. Ошондай производстволар ойоштороу өсөн партнерҙар ҙа табырға ваҡыт!\nКөрсөккә һәм ҡатмарлы һауа шарттарына ҡарамаҫтан, аграрийҙар юғары кимәлдә эшләне. ¢ур дәүләт ярҙамы быға булышлыҡ итте. Ауыл хужалығын үҫтереүҙең республика программаһына ярашлы ағымдағы йылға планлаштырылғандарҙың барыһы ла шулай уҡ үтәлергә тейеш. Шәхси ярҙамсы хужалыҡтарҙы үҫтереү буйынса айырым республика программаһына ихтыяж өлгөрөп етте. Унда ошо хужалыҡтарҙы заманса етештереү саралары менән йыһазландырыу буйынса саралар мотлаҡ ҡаралырға тейеш.\nБөгөн ауыл хужалығында һан күрһәткестәре генә мөһим түгел, махсуслаштырылған хужалыҡтарҙы үҫтереп һәм сифатлыраҡ продукция сығарыуҙы арттырып, агросәнәғәт комплексын әүҙем диверсификацияларға кәрәк. Шулай уҡ ауыл хужалығы продукцияһы етештереүселәр, эшкәртеүсе предприятиелар һәм сауҙа мәнфәғәттәре балансына өлгәшергә кәрәк. Ауыл хужалығы предприятиелары өсөн хеҙмәттәр инфраструктураһын үҫтереү мөһим.\nЯбай булмаған хәлдә беҙ торлаҡты сафҡа индереү күләмдәрен кәметеүгә юл ҡуйманыҡ. Был — аҙ ҡатлы төҙөлөштөң яңы сәйәсәте һөҙөмтәһе. “Үҙ йортоң” республика программаһына ярашлы биш йыл эсендә тотош алғанда арзан хаҡлы кәмендә 10 мең йорт һалыу бурысы тора. Инженерлыҡ коммуникацияларын һәм төҙөлөш райондарын төҙөкләндереүҙе дәүләт үҙ иңенә ала.\nТранспорт һәм юл тармаҡтарында ҙур эш планлаштырыла. Өфө ҡалаһында аэропорт комплексын үҫтереүҙе дауам итеү, “Арҡайым” авиакомпанияһын һауа суднолары менән тәьмин итеү, Сибай һәм Нефтекама ҡалаларында аэропорттарҙың эшен яңыртыу талап ителә. Ташкисеү эргәһендә Ҡариҙел йылғаһы аша күперҙең икенсе сиратын сафҡа индерергә, республика баш ҡалаһы тирәләй урау юлдар һалыуға даими иғтибар бирергә кәрәк.\nСауҙа тураһында яңы федераль закон тормошҡа ашырыла башлай. Был эшмәкәрлекте системалаштырыу өсөн тейешле республика программаһын эшләргә кәрәк.\nБашҡортостандың БДБ илдәре менән бәйләнештәрен нығытыу һәм киңәйтеү, бөтә сит илдәр менән мөнәсәбәттәрҙең өлгәшелгән кимәлен һаҡлап ҡалыу республиканың халыҡ-ара һәм тышҡы иҡтисади хеҙмәттәшлеген үҫтереүҙең өҫтөнлөклө йүнәлештәре булып ҡала.\nРәсәйҙә һәм сит илдәрҙә Башҡортостандың ыңғай имиджын булдырыу буйынса эште байтаҡҡа әүҙемләштерергә кәрәк. Беҙ күп эшләйбеҙ, күп нәмәгә өлгәшәбеҙ, әммә быны күрһәтә белергә лә кәрәк. БМО системаһының халыҡ-ара ойошмалары — ЮНЕСКО, ЮНИДО, ПРООН, шулай уҡ Ислам Конференцияһы Ойошмаһы, ТӨРКСОЙ һәм башҡалар менән хеҙмәттәшлекте артабан үҫтереү бурысы мөһим булып ҡала.\nБашҡортостандың матди мәҙәниәте объекттарын, уның тарихын, йолаларын һәм тәбиғәт байлыҡтарын һаҡлап ҡалыу һәм популярлаштырыу буйынса тырышлыҡтарҙы әүҙемләштерергә кәрәк, шул иҫәптән Бөтә донъя мираҫ исемлегенә индереү юлы менән. Башҡортостан Республикаһының сит илдәр менән дуҫлыҡ йәмғиәттәренә булышлыҡты дауам итергә кәрәк.\nБыл мәсьәләләрҙең барыһын да системалаштырыу һәм республиканың халыҡ-ара, төбәк-ара һәм тышҡы иҡтисади бәйләнештәрен үҫтереүҙең заманса концепцияһында сағылдырыу зарур.\nКүп йылдар инде беҙ халҡыбыҙҙың йәшәү, граждандарҙың именлек кимәлен һәм сифатын күтәреү өҫтөндә эшләйбеҙ. Күп балалы ғаиләләргә, әсәлеккә һәм балалыҡҡа, инвалидтарға һәм оло йәштәгеләргә йоғонтоло ярҙам күрһәтәбеҙ.\nАҙ тәьмин ителгән кешеләрҙең матди хәле туранан-тура дәүләткә, улар алған пособиеларға һәм түләүҙәргә бәйле. Беҙ уларҙы арттырыу өҫтөндә эшләргә, бының өсөн өҫтәмә мөмкинлектәр эҙләргә тейешбеҙ. Дөйөм алғанда, күрһәтелгән ярҙамдың адреслылығын көсәйтеү өсөн социаль ярҙамға эйә булыусыларҙың берҙәм реестрын төҙөү мөһим. Был бюджет аҡсаһын һөҙөмтәлерәк файҙаланыуҙы тәьмин итәсәк.\nБыйыл илебеҙ иҫтәлекле ваҡиғаны — Бөйөк Ватан һуғышында Еңеүҙең 65 йыллығын билдәләй. Беҙ һуғыш ветерандарына, шулай уҡ тыл эшсәндәренә берҙәй иғтибарлы булырға тейешбеҙ. Ветерандарҙың торлаҡ-көнкүреш шарттарын яҡшыртыу менән әүҙемерәк шөғөлләнергә кәрәк. Уларға торлағын ремонтлауҙа һәм шәхси хужалыҡтарын төҙөкләндереүҙә ярҙам күрһәтеү хаҡында һүҙ бара.\nБыйыл федераль законға ярашлы мохтажлыҡ кисергән Бөйөк Ватан һуғышы ветерандарының барыһын да торлаҡ менән тулыһынса тәьмин итеү бурысы тора. Ветерандарҙың, һәләк булған һәм вафат булған яугирҙәрҙең тол ҡатындарының көндәлек ихтыяждары хаҡында ла оноторға ярамай. Уларҙың һәр береһен кешесә ябай хәстәрлек менән солғау мөһим. Был власть органдарының һәм муниципалитеттарҙың ғына түгел, шулай уҡ һәр граждандың изге бурысы!\nБеҙ кеше потенциалын үҫтереүҙең һөҙөмтәле моделен булдырҙыҡ. Демографик түбән тәгәрәүҙе еңеп сығыуҙа, үлемде кәметеүҙә һәм тыуымды арттырыуҙа, халыҡтың ғүмер оҙайлылығын арттырыуҙа уңыштар һиҙелерлек. Уларҙы нығытырға кәрәк! Яҡын арала 2010 — 2012 йылдарға “Ғаилә” республика программаһы ҡабул ителергә тейеш.\nҺаулыҡ һаҡлауҙы үҫтереүҙә ҙурыраҡ һөҙөмтәләргә өлгәшергә кәрәк. Уның фән, техника һәм технологиялар, инновацион идеялар ҡаҙаныштарын үҙләштереү һәләтен көсәйтеү зарур. Республикала аорта-коронар шунтлау, йөрәккә яһалма клапанды ҡанһыҙ ҡуйыу, тыумыштан ишетеү һәләтендә етешһеҙлектәр булған балаларҙың бөтәһенә лә кохлеар имплантация буйынса ҡатмарлы операциялар үткәрелә.\nШулай уҡ онкология, трансплантология һәм гематология, бәләкәй инвазив хирургияла, репродуктив технологиялар мәсьәләләрендә лә реаль алға китеш өлгөрөп етте.\nӘсәләрҙең һәм сабыйҙарҙың сәләмәтлеген һаҡлауҙы яҡшыртыу өсөн Ғ.Ғ. Ҡыуатов исемендәге республика клиник дауаханаһының акушерлыҡ-гинекология корпусын төҙөүҙе тиҙләтергә, Республика балалар клиник дауаханаһының неонаталь үҙәген реконструкцияларға кәрәк. Федераль проекттар һәм программаларҙа әүҙемерәк ҡатнашырға, үҙебеҙҙә эре медицина үҙәктәре асыу мәсьәләләрен тикшерергә кәрәк.\nМөһим бурыстарҙың береһе — дарыуҙар менән күрһәтелгән ярҙамдың асыҡлығын арттырыу. Ветерандарҙы һәм инвалидтарҙы льготалы дарыуҙар артынан дарыуханалар буйлап өҙлөкһөҙ йөрөүҙән ҡотолдорорға кәрәк. Бындай препараттар дауалау-профилактика учреждениеларында бирелергә тейеш. Ә алыҫ ауылдарҙа — амбулаториялар һәм фельдшер-акушерлыҡ пункттары аша.\nӘлеге йыл Рәсәйҙә Уҡытыусы йылы тип иғлан ителде. Хөкүмәттең бурысы — уҡытыусы һөнәренең абруйын күтәреү өсөн өҫтәмә саралар комплексы эшләү. Уҡытыусыларҙың хеҙмәтенә түләүҙе эҙмә-эҙлекле арттырырға кәрәк. Әлбиттә, беҙ уларға торлаҡ биреүҙә, һаулығын нығытыуҙа һәм ялын ойоштороуҙа ла ошондай уҡ һиҙелерлек һөҙөмтәләргә өлгәшергә тейешбеҙ. Йәш уҡытыусыларға гранттар — айырым статья.\nБыл проблемаларҙың барыһы ла республика уҡытыусыларының Х съезында бөтә яҡлап ҡараласаҡ. Ул Башҡортостан уҡытыусыларына “Беҙҙең яңы мәктәп” федераль программаһын тормошҡа ашырыуҙа етди этәргес бирер, тип ышанам.\nБеҙ белем биреүҙең заманса, конкуренцияға һәләтле моделен төҙөүҙе дауам итәсәкбеҙ. Ул иҡтисади үҫештең перспективалы тенденцияларына һәм йәмғиәт ихтыяждарына яуап бирергә тейеш.\nБөгөн һөнәри белемде модернизациялау алғы планға сыға. Учреждениелар селтәре һәм кадрҙар әҙерләү системаһының структураһы үҙгәртелә, министрлыҡтар, уҡыу йорттары һәм предприятиеларҙың тырышлығы берләштерелә. Өҙлөкһөҙ һөнәри белем биреү системаһын замандың ҡәтғи талаптарына яраҡлаштырырға кәрәк. Был — республика Хөкүмәтенең мөһим бурысы!\nБеҙ Евразиялағы эре фән, мәғариф һәм мәҙәниәт үҙәге булараҡ Башҡортостандың әһәмиәтен арттырырға тейешбеҙ. Төбәк телдәрен, тарихын һәм мәҙәниәтен өйрәнеүҙе дауам итергә, Башҡортостан энциклопедияһының һәм башҡорт халҡы тарихының күп томлыҡ баҫмалары өҫтөндә эште аҙағынаса еткерергә кәрәк.\nБыйыл Салауат дәүләт башҡорт драма театры, М.В. Нестеров исемендәге Башҡорт дәүләт художество музейы, Өфө китапхана эше һәм киң коммуникациялар колледжы биналарын реконструкциялауҙы, Р. Нуриев исемендәге Башҡортостан хореография училищеһының уҡыу театрын төҙөүҙе башлау бурысы тора.\nБеҙгә физик культура һәм спорт менән шөғөлләнеүсе уҡыусылар һанын артабан арттырыуға өлгәшергә кәрәк. Тейешле программалар ҡабул итеүҙе тиҙләтеү зарур, айырыуса балалар һәм үҫмерҙәр спортын үҫтереү буйынса. Хөкүмәт перспективалы атлеттарға һәм уларҙың тренерҙарына йыл һайын кәмендә 300 стипендия булдырыу мәсьәләһен тикшерергә тейеш.\nТуризм индустрияһы хаҡында айырып әйтергә кәрәк. Республика уны үҫтереү өсөн уникаль тәбиғи мөмкинлектәргә эйә. Ул — гүзәл тәбиғәт, һоҡланғыс ҡурсаулыҡтарыбыҙ, мәҙәни мираҫ объекттары. Әммә беҙ әлегә быларҙың барыһын да тейешенсә файҙалана белмәйбеҙ. Ҡунаҡханалар аҙ, экскурсия бизнесы яйға һалынмаған. Үҙенсәлекле туҡланыу предприятиелары етмәй. Башҡорт милли аш-һыуы ла улар араһында лайыҡлы урын алырға тейеш, тип иҫәпләйем.\nБында эштең иге-сиге юҡ. Был мәсьәләләрҙе хәл итеү эске туризмды үҫтереүгә, биләмәләребеҙҙең мөмкинлектәрен комплекслы файҙаланыуға этәргес бирәсәк.\nЯңы демократик Рәсәй шарттарында Башҡортостан милли сәйәсәттең иң юғары халыҡ-ара стандарттарға яуап биргән үҙ моделен эшләне. Уның төп айырмаһы — яҙылған хоҡуҡтарҙы декларациялау түгел, ә милли мәғариф, республика халыҡтары телдәрен, мәҙәниәттәрен һәм йолаларын һаҡлап ҡалыу һәм үҫтереү өлкәһендәге һөҙөмтәләргә йүнәлгәнлек.\nҺуңғы егерме йылда туған телдәрҙе өйрәнеү алып барылған мәктәптәр һаны ике тапҡырҙан ашыуға артты. Бөгөн рус милләтенән булмаған уҡыусыларҙың 73 проценты туған телен өйрәнә. Ун дүрт телде өйрәнеү ойошторолған. Алты телдә гәзиттәр сыға. ¢ур халыҡ мәҙәниәте байрамдары һәм фестивалдәре үткәрелә, балалар һәм йәштәр өсөн йәйге этномәҙәни лагерҙар ойошторола.\nТыуған төбәгебеҙ яҙмышы менән тығыҙ бәйләнгән традицион конфессияларҙы үҫтереү һәм уларҙың хеҙмәттәшлеге өсөн яҡшы шарттар булдырылған.\nШул уҡ ваҡытта илдәге федераль милли сәйәсәтте артабан камиллаштырырға кәрәк, сөнки был өлкәлә тейешенсә эш итмәү бик ҡиммәткә төшөүе ихтимал. 2009 йылдың июнендә Башҡортостан халыҡтары ассамблеяһының II съезында был хаҡта әйтелгәйне. Быйыл июндә Өфө ҡалаһында III Бөтә донъя башҡорттары ҡоролтайын үткәреү билдәләнә. Унда яңы тарихи шарттарҙа башҡорт халҡын һаҡлап ҡалыу һәм үҫтереү юлдарын билдәләү бурысы тора.\nБашҡортостандың күп милләтле халҡы ватансылыҡ ҡиммәттәренә яҡынлығы менән һәр саҡ айырылып торҙо. Йөрәктәребеҙ тарихи хәтер менән һуғарылған. Беҙ 1812 йылғы Ватан һуғышында, 1941 — 1945 йылдарҙағы Бөйөк Ватан һуғышында, бик күп локаль һуғыштарҙа яҡташтарыбыҙҙың данлы батырлыҡтарын бер ваҡытта ла онотмаясаҡбыҙ. Республика Ватанды һаҡлау йолаларын ҡәҙерләй, илдең оборона һәләтен нығытыуға ғәйәт ҙур өлөш индерә, Рәсәй Ҡораллы Көстәренә саҡырыу буйынса төп урындарҙы биләй. Ҡайһы саҡта кемдер Рәсәйҙең бөтөнлөгө һәм берҙәмлеге сәйәсәтенә Башҡортостандың тоғролоғон шик аҫтына ҡуйырға тырыша икән — был оятһыҙлыҡ. Гүзәл республикабыҙҙың үткәндәрен һәм бөгөнгөһөн белгән һәр кем быны раҫлаясаҡ!\nКиң мәғлүмәт өлкәһендә лә ыңғай үҙгәрештәр бара. 1990 йылдан алып республикала 24 яңы ваҡытлы матбуғат сараһы барлыҡҡа килгән. Республикалағы бөтә дәүләт, шул иҫәптән милли баҫмаларҙың барыһының да хәҙер Интернет-сайттары бар. Беҙҙең киң мәғлүмәт саралары граждандарҙың мәғлүмәт алыуға хоҡуҡтарын тәьмин итеү буйынса бурыстарҙы уңышлы үтәй. Республика тормошондағы эре ваҡиғаларҙы, көрсөккә ҡаршы сараларҙы тормошҡа ашырыу барышын яҡтыртыуҙа уларҙың әһәмиәтен айырып билдәләргә теләйем.\nХөкүмәткә киң мәғлүмәт сараларын һәм полиграфия тармағын үҫтереүҙең яңыртылған программаһын эшләргә һәм тәҡдим итергә кәрәк. Уның нигеҙенә киң коммуникация сараларына идара итеүҙең донъя тәжрибәһе һалынырға тейеш. Республика медиа-холдингын ойоштороу тураһындағы мәсьәләне ҡарау зарурлығы өлгөрөп етте. Был берҙәм мәғлүмәт сәйәсәте үткәреү, финанс сығымдарын ҡулайлаштырыу мөмкинлеген бирәсәк.\nТелевидение өлкәһендә беҙ һанлы тапшырыуҙарҙы индереүгә килеп еттек. Әле “БЮТ” дәүләт республика телеканалы башҡорт, рус, татар һәм республика халыҡтарының башҡа телдәрендә көн һайын 18 сәғәтлек тапшырыуҙар алып бара. Канал аудиторияһы — ул 5 миллионға яҡын тамашасы. Республика эфирында яңы музыкаль каналдар асыла, “Тамыр” балалар телеканалы барлыҡҡа килә. Муниципаль берәмектәрҙә телевидение үҫеш ала. Был йүнәлештә Өфө, Стәрлетамаҡ, Нефтекама һәм ҡайһы бер башҡа ҡалалар етди алға китеш яһаны.\nӘммә телерадиотапшырыуҙарҙың ҡеүәте әле тулыһынса файҙаланылмай. Сифатты яҡшыртыу менән бер рәттән тапшырыуҙарҙың географияһын киңәйтергә кәрәк. Был ил төбәктәрендә Башҡортостан менән киңерәк таныштырыуҙы ойоштороу, яҡын һәм алыҫ сит илдәрҙән аудитория йәлеп итеү мөмкинлеген бирәсәк.\nБыйыл Башҡортостан Республикаһы Дәүләт Йыйылышы — Ҡоролтай ойошторолоуға 15 йыл тула. Ошо ярайһы уҡ ҡыҫҡа ваҡыт эсендә ҙур күләмле эш башҡарылды. Ныҡлы конституцион гарантиялар һәм абруйлы закондар базаһы булдырылды.\nБылтыр республика Конституцияһына үҙгәрештәр индерелде, Бала хоҡуҡтары буйынса вәкил вазифаһы булдырылды, Хөкүмәткә парламент контроле механизмы ойошторолдо.\nБюджеттың социаль йүнәлеше һаҡлап ҡалынды һәм уны ваҡытында ҡабул итеү тәьмин ителде. Халыҡты социаль яҡлау, дәүләт һәм муниципаль хеҙмәт өлкәһендә ҡануниәт үҙгәртелде һәм тулыландырылды. Автомобиль юлдарын файҙаланыу һәм юл эшмәкәрлеге өлкәһендә республика власть органдарының вәкәләттәре көйләнде. Ер мөнәсәбәттәре өлкәһендә акттар яңыртылды.\nЙәштәрҙең башланғыстарын яҡлау сиктәрендә йәштәр сәйәсәте буйынса тейешле закондар ҡабул ителде. Йәштәр йәмәғәт палатаһы, урындарҙа йәштәр советтары уңышлы эшләй.\nСәйәси үҙгәртеп ҡороуҙарҙы, иҡтисадты йәнләндереүҙе һәм халыҡты тулы ҡиммәтле социаль яҡлауҙы артабан да хоҡуҡи тәьмин итеү Республика йылында тәү сираттағы бурыстар иҫәбенә инә.\nЯҡын арала алдыбыҙҙа Дәүләт Йыйылышының киләһе саҡырылыш депутаттарының ҡулай иҫәбен билдәләү, партияларҙың тиң мөмкинлектәре гарантиялары тураһында закон проекттарын әҙерләү бурысы тора. Үҙәк һайлау комиссияһына һайлау системаһын планлаштырылған үҙгәрештәргә яраҡлаштырыу маҡсатында әҙерлек һәм аңлатыу эше үткәрергә кәрәк.\nДепутаттар корпусы һәм дәүләт органдары республика өсөн ошо мөһим йүнәлештәрҙең барыһы буйынса ла берҙәм эшләргә тейеш.\nБеҙгә Дәүләт Йыйылышында закон сығарыу инициативалары буйынса ябай тауыш биреү генә етмәй. Республика вәкилдәренең туранан-тура ҡатнашыуы, Федераль Йыйылыш, Дәүләт Думаһының һәм Федерация Советының тейешле комитеттары, федераль министрлыҡтар һәм ведомстволар менән эҙмә-эҙлекле эшләү мөһим.\nРеспубликаның Мәскәүҙә Рәсәй Президенты ҡарамағындағы вәкиллеге мөмкинлектәренең республика дәүләт власы органдары тарафынан тейешенсә файҙаланылмауын билдәләргә кәрәк. Ҡәтғи власть вертикале шарттарында — был беҙҙең власть органдары етәкселәренең Федераль үҙәк менән үҙ-ара эш итеүенең түбән сифат критерийы.\nХөкүмәттә структур үҙгәртеп ҡороуҙарҙы дауам итергә кәрәк, тип иҫәпләйем. Бында һуңғы үҙгәрештәр көтөлгән һөҙөмтәне бирмәне. Бөгөн фәнгә, тышҡы иҡтисади бәйләнештәргә һәм транспортҡа идара итеү өлкәләрендә хәлде яҡшыртыу талап ителә. Сиратта — законға нигеҙләнеп ҡабул ителгән хоҡуҡ акттарының сифат мониторингы системаһын ғәмәлгә индереү.\nҺуңғы йылдарҙа мәғлүмәт йәмғиәтен үҫтереү һәм электрон Хөкүмәт булдырыу буйынса бер нисә мөһим документ ҡабул ителде. Дәүләт органдары һәм урындағы үҙидара органдары тарафынан Интернетта урынлаштырылған мәғлүмәттәрҙең мотлаҡ исемлеге билдәләнде. Хөкүмәт үҙ ведомствоһындағы органдар тарафынан тейешле мәғлүмәттәрҙе ваҡытында халыҡҡа сығарыуҙы тәьмин итергә тейеш. Депутаттарҙан ошо өлкәлә закон ҡабул итеү тураһындағы мәсьәләне ҡарауҙы һорайым. Урындағы үҙидара органдарына ла ошондай уҡ акттар эшләргә кәрәк.\nЭлектрон төрҙә дәүләт һәм муниципаль хеҙмәттәр күрһәтеү махсус контролдә тотола. Башҡортостандың Социаль картаһын тормошҡа ашырыуҙың танылған тәжрибәһен иҫәпкә алып, электрон формаға күсерелергә тейешле хеҙмәттәрҙең тәүге 25 төрө билдәләнде. Уларҙы ғәмәлгә индереү халыҡтың ваҡытын һәм аҡсаһын экономиялаясаҡ, коррупцияға ҡаршы көрәштең һөҙөмтәлелеген арттырасаҡ.\nМәғлүмәт хеҙмәттәре күрһәтеүҙең сифаты хәҙер эшегеҙ һөҙөмтәлелегенең мөһим күрһәткесе булыуына бөтә етәкселәрҙең иғтибарын йүнәлтәм!\nБыйыл бурыстарҙың береһе — кадрҙар резервы һәм идара итеү кадрҙары резервын булдырыу. Был мәсьәлә Президент Советы ултырышында ентекле ҡаралды. Бөтә дәүләт органдары кадрҙарҙы планлаштырыу, хеҙмәткәрҙәрҙең эшмәкәрлеген дәртләндереү һәм баһалауҙың йоғонтоло механизмдарын ғәмәлгә индереү буйынса аныҡ тәҡдимдәр эшләргә тейеш.\nКоррупцияға ҡаршы эш итеү сиктәрендә дәүләт хеҙмәткәрҙәре тарафынан килемдәр тураһында мәғлүмәттәр биреүҙең яңы тәртибен ҡулланыуға анализ яһарға кәрәк. Эш тәртибенә талаптарҙы үтәү һәм мәнфәғәттәр бәхәсен көйләү буйынса комиссиялар тулы ҡеүәтенә эшләргә тейеш.\nХөкүмәткә коррупцияға ҡаршы эш итеүҙең яңы программаһын эшләргә кәрәк. Башҡортостан дәүләт хеҙмәте һәм идара итеү академияһына норматив акттарға коррупцияға ҡаршы экспертиза өлкәһендә белгестәр уҡытыуҙы ойоштороу зарур.\nИлдә суд власын камиллаштырыу дауам итә. Судьяларҙың алмаштырылмаусанлығы тураһында конституцион гарантия тормошҡа ашырыла. Енәйәт язаһының яңы төрө булараҡ, иректе сикләү ғәмәлгә индерелде. Эштәрҙе мировой судьяларҙың ведомствоһына индереү тәртибе үҙгәртелде. Дөйөм юрисдикция судтарында апелляция инстанцияларын ойоштороу ҡараласаҡ.\nСуд органдары хеҙмәткәрҙәренең тәртип мәҙәниәтен күтәреү зарурлығын билдәләргә кәрәк. Суд эшенең асыҡлығы һәм унан файҙаланыу мөмкинлеге канцеляриянан алып суд ултырышы залына тиклем һәр ерҙә булырға тейеш.\nДаими үҙгәреүсән ҡануниәт шарттарында муниципалитеттар ҙа артабанғы үҫеш кисерә. Урындағы хакимиәт башлығының ике йылға минималь контракт срогы һәм муниципалитет башлығын алмаштырыу процедураһы билдәләнде. Урындағы башлыҡтарға, депутаттарға үҙенең эшмәкәрлеге тураһында йыллыҡ отчеттар биреү бурысы йөкмәтелә. Республикала контракт буйынса урындағы хакимиәт башлығы вазифаһына кандидаттарға өҫтәмә талаптар аныҡланды.\nМуниципаль хеҙмәткәрҙәрҙең профессиональ кимәлен һәм муниципаль акттарҙың сифатын күтәреү әүәлгесә көнүҙәк булып ҡала. Хеҙмәткәрҙәрҙең квалификацияһын күтәреү һәм уларҙы профессиональ үҫтереү өсөн шарттар булдырыу — һәр муниципаль берәмектең мөһим бурысы. Юстиция министрлығы һәм Муниципаль берәмектәр ассоциацияһы алдына моделле хоҡуҡ акттарының мәғлүмәттәр банкыһын ойоштороу бурысын ҡуям. Власть органдарының Ассоциация менән үҙ-ара даими бәйләнешен тәьмин итеү өсөн тейешле закон ҡабул итеүҙе маҡсатҡа ярашлы тип иҫәпләйем.\nХоҡуҡ яҡлау өлкәһенең әһәмиәте ҙур. Кеше хоҡуҡтары буйынса вәкилгә халыҡтың аҙ яҡланған төркөмдәренең социаль проблемаларын хәл итеүгә ҙурыраҡ иғтибар бирергә, үҙ эшен модификацияларға кәрәк. Граждандарҙың хоҡуҡтарын әүҙемерәк яҡлау зарур, ҡайһы саҡта — хоҡуҡ һаҡлау органдарының үҙҙәренән дә. Хәҙер шулай уҡ аныҡ мәсьәләләрҙе хәл итеүҙә, республикала балалыҡты яҡлауҙың тулы ҡиммәтле системаһын ойоштороуҙа Бала хоҡуҡтары буйынса вәкил яғынан мөмкин тиклем ҙур профессиональ ярҙам мөһим.\nХоҡуҡ һаҡлау өлкәһендә оператив хәлдең тотороҡланыуы күҙәтелә. Ауыр һәм төркөмдәр тарафынан ҡылынған енәйәттәр һаны артһа ла, уларҙың дөйөм күләме кәмегән. Хөкүмәткә Хоҡуҡ боҙоуҙарҙы иҫкәртеүҙең һәм енәйәтселеккә ҡаршы көрәштең яңы республика программаһын әҙерләргә кәрәк.\nВедомство-ара йәмәғәт именлеге советына республика дәүләт власы органдарының хоҡуҡ һаҡлау структуралары менән үҙ-ара эшмәкәрлегенең һөҙөмтәлелеген арттырыу буйынса эшен әүҙемләштереү зарур.\nБөгөн алдыбыҙҙа яңынан-яңы маҡсаттар һәм ҙур бурыстар тора. Уларға сәйәси, социаль һәм иҡтисади ысынбарлыҡтың ныҡлы нигеҙенә таянып ҡына өлгәшергә мөмкин. Ресурстарыбыҙҙы йылдан-йыл тулыландырырға, өр-яңы технологиялар, мөмкинлектәр, ҡараштар булдырырға һәм файҙаланырға кәрәк. Дәүләт менән йәмғиәт тырышлығын туплағанда, аныҡ билдәләнгән бейеклектәрҙе маҡсат итеп ҡуйғанда ғына ул уңышлы буласаҡ.\nБеҙ глобаль иҡтисади система сиктәрендә үҫәбеҙ һәм Рәсәй дәүләтенең айырылғыһыҙ өлөшө булып торабыҙ. Башҡортостан халыҡтары мәҙәниәте илдең рухи киңлеген булдырыуҙа әүҙем ҡатнаша.\nБеҙ көслө, тотороҡло, иҡтисади яҡтан алға киткән Рәсәйҙә йәшәргә теләйбеҙ. Һәр халыҡтың, һәр граждандың хоҡуҡтары һәм ҡиммәттәре ихтирам ителгән дәүләттә. Йәмғиәтебеҙҙең ижади көсө — ошо ынтылышта. Илдең конституцион нигеҙҙәренә һалынған федерализм принциптарын тормошҡа ашырғанда ғына замандың көнүҙәк мәсьәләләрен хәл итергә мөмкин. Уларға таянып, беҙ Башҡортостанды модернизациялау маҡсаттарын тормошҡа ашырыу өсөн бөтә власть кимәлдәре тырышлығын туплау йәһәтенән ныҡышмалы эшләйәсәкбеҙ.\nРәсәй үҙенең территориялары, тәбиғәт һәм кеше ресурстары ярҙамында ҡеүәтен быуаттан быуатҡа арттырҙы. Беҙ һәр төбәктә, ҡалала, ауылда кешеләр үҙ тормошон яңыртыуға ҡыҙыҡһыныу күрһәткәндә, үҙҙәрен ер хужалары итеп тойғанда ғына уларҙы сифат йәһәтенән үҫтереүҙе тәьмин итә аласаҡбыҙ.\nХәҙерге донъяла республиканың мөмкинлектәрен һаҡлап ҡалып, үҫтерә алыуыбыҙ үҙебеҙгә бәйле. Үҫешебеҙҙә туҡтап ҡалыу бөтә нәмәне юғалтыуҙы, яҙмышыбыҙҙың хужаһы булыуҙан туҡтауҙы аңлата. Башҡорттарҙа “Хәрәкәттә — бәрәкәт!” тигән аҡыллы әйтем бар. Юлыбыҙ һәр саҡ алға барһын!\nРеспубликабыҙҙа беҙ бына ошолар өҫтөндә арымай-талмай эшләйбеҙ. Тап шуға күрә беҙ иртәгәһе көнгә, Башҡортостандың именлегенә һәм сәскә атыуына ышанабыҙ!\nТағы ла бер тапҡыр ҡабатлап әйтәм: “Хәрәкәттә — бәрәкәт!”\nТеги: Башҡортостан Республикаһы Президенты Мөрәжәғәтнамәһе


Америка ысулынса юл, йорт һаласаҡбыҙ һәм ҡалдыҡ эшкәртәсәкбеҙ » "Йәшлек" гәзите\nГазета "Йәшлек" » Новости » Башҡортостан » Америка ысулынса юл, йорт һаласаҡбыҙ һәм ҡалдыҡ эшкәртәсәкбеҙ\nПрезидент Рөстәм Хәмитов АҠШ-тың Екатеринбургтағы Генераль консулы Отто Ханс Ван Маерссен менән осрашты.\nВан Маерссен әфәнде Өфөгә Американың эшлекле даирәһе вәкилдәре менән бер нисә мәсьәләне, шул иҫәптән ҡайһы бер бизнес-йүнәлештәрҙе тикшереү маҡсатында килгән. Быйыл йәй республика делегацияһының Америкаға сәфәре барышында ла бер нисә килешеү төҙөлгәйне. Республикала Америка Ҡушма Штаттары менән эшләү йәһәтенән ыңғай тәжрибә бар.\n– Беҙҙе юлдар комплексы предприятиелары ҡыҙыҡһындыра. Америкалағы кеүек яҡшы юлдар төҙөргә өйрәнергә теләйбеҙ. Беҙгә яңы технологиялар, яңы ҡорамалдар кәрәк, – тине республика башлығы.\nБыл юҫыҡта ҡайһы бер проекттар тормошҡа ашырыла башлаған − юл төҙөлөшө өсөн стабилизатор етештереү буйынса «Терракрит» производствоһын ойоштороу тураһында ҡарар ҡабул ителгән.\nӘле торлаҡ төҙөлөшө өлкәһендә хеҙмәттәшлек итеү ҡарала.\nРеспублика етәкселеген эконом класлы, ҡиммәт булмаған, әммә сифатлы торлаҡ ҡыҙыҡһындыра. Беҙҙә аҙ ҡатлы йорттар төҙөлөшө үҫеш ала, шуға ла заманса предприятиелар кәрәк.\nБер нисә ай элек Техас штатына визитында республика вәкилдәре тиҙ ҡорола торған конструкциялар етештереү буйынса предприятие эше менән танышҡан. Ундайҙар беҙҙә лә эшләһә, яҡшы булыр ине, әммә продукция урындағы климат шарттарына яраҡлаштырылған булырға тейеш. Тиҙҙән «Green World Restoration, LLC» компанияһының өс йортон беҙҙең ҡыш шарттарында баһалау маҡсатында Өфө районында ҡороп ултыртасаҡтар. Иҫәпләүҙәр 40 градусҡа тиклем һыуыҡты күҙ уңында тота. Тиҙ ҡорола торған конструкциялар янғынға ҡаршы йылытыу технологиялы пенобетондан эшләнгән. Тәжрибә өсөн предприятие был йорттарҙы республикаға бушлай тәҡдим итә. Ә торлаҡтың квадрат метры 11 – 15 мең һум булыуы ихтимал.\nӘлеге осрашыуҙа билдәләнеүенсә, Башҡортостанда тау тоҡомдарын эшкәртеү предприятиеларының ҡалдыҡтарын эшкәртеү буйынса ҡайһы бер проблемалар килеп тыуа. Был мәсьәләне хәл итеүгә шулай уҡ Америка бизнесын йәлеп итеү күҙаллана. Республикаға «Кинг Кол» компанияһы вәкилдәренең килеүе көтөлә, улар менән ҡалдыҡтарҙы эшкәртеү мәсьәләһе тикшереләсәк.\nӘйткәндәй, Башҡортостан АҠШ-ҡа нефть, химия продукцияһы, синтетик каучук һата, ә Американан беҙгә медицина препараттары, ҡорамалдар һәм электр приборҙары, металл изделиелары килә. 2012 йыл һөҙөмтәләре буйынса, Башҡортостанға Америка инвестицияһы 3,8 миллион доллар булһа, быйыл 4,1 миллион доллар йәлеп ителгән.\nОшо көндәрҙә Башҡортостандың Ауыл хужалығы министрлығында АҠШ-тың йәнә бер компанияһы менән үҫемлекселек һәм малсылыҡ өлкәләрендә хеҙмәттәшлек итеү мөмкинлектәре тикшерелде.\nСығыу ваҡыты 13-09-2013, 13:31 | Ҡаранылар: 451\nБашҡортостанда Төркиәнең Почетлы консулы буласаҡ


Кеше һаулығы, кеше бәхете өсөн » Башҡортостан гәзите\nКеше һаулығы, кеше бәхете өсөн\n– Беҙҙең социаль-иҡтисади сәйәсәт үҙәгендә һәр саҡ кеше булды һәм артабан да шулай булып ҡала, тап шуға ла дәүләт ҡаҙнаһының өстән ике өлөшө мәғарифҡа, һаулыҡ һаҡлауға, мәҙәниәткә, спортҡа, халыҡты социаль яҡлауға һәм кешенең тормош сифатына туранан-тура йоғонто яһаусы башҡа йүнәлештәргә тотонола, – тине Башҡортостан Башлығы Рөстәм Хәмитов бер ай элек кенә Дәүләт Йыйылышы – Ҡоролтайға быйылғы Мөрәжәғәтнамәһендә.\nБеҙҙең республика һәм ил өсөн генә түгел, барлыҡ донъяға ауырға тура килгән көрсөк йылында социаль мәсьәләләр нисек хәл ителде?\nҒаиләңде дәүләттән ярҙам көтмәй генә аҫрау өсөн, әлбиттә, тотороҡло эш хаҡы алырға кәрәк. Уртаса хеҙмәт хаҡы, Башҡортостандың статистика идаралығы мәғлүмәттәренә ҡарағанда, быйылғы ғинуар – сентябрҙә 24 мең һум тәшкил итте һәм, алдағы йылдың шул уҡ осоро менән сағыштырғанда, номиналь алғанда – 10,6 процентҡа, ә реаль иҫәпләгәндә 2,5 процентҡа күберәк булды. Быйылғы туғыҙ айҙа был күрһәткес инфляциянан 0,5 процентҡа алдараҡ бара. Йыл башынан минималь эш хаҡы федераль закон буйынса 5965 һум тип билдәләнгәйне, беҙҙең республикала уны бюджеттан тыш тармаҡтарҙа 6 900 һумдан кәметергә рөхсәт ителмәне.\nЭшһеҙлек кимәле республикала быйыл 1 ғинуарға ҡарата 1,16 процент булһа, 1 июлгә ул 1,25 процент тәшкил итте, йыл йомғаҡтары буйынса ошо уҡ күрһәткес 1,4 процент булыр тип көтөлә. Йыл аҙағында уның бер аҙ күтәрелә төшөүе көҙ миҙгелле эш урындарының ябылыуы менән аңлатыла. Яҡын киләсәктә эшһеҙлектең артыуы көтөлмәй, сөнки хеҙмәткә яраҡлы йәштәге ҡатлам кәмей, реаль эш хаҡының аҙайыуы компанияларҙың бюджетына көсөргәнешлекте йомшарта. Шуға күрә иҡтисадсылар 2016 йылдан алып эшһеҙлек кәмей башлаясаҡ тип тә фаразлай. Ҡыҙғанысҡа ҡаршы, һөнәр эйәләренең беҙҙең төбәктән ситкә күсеп китеүе дауам итә, республиканың хеҙмәт ресурстары 13 мең кешегә кәмене.\nДемографик хәл ҡатмарлы. Был хаҡта республика Башлығының әлеге сығышында айырым билдәләнде: “Илдә демографик хәлдең насарайыуы беҙҙең төбәкте лә урап үтмәне. Быға тыуымдың кәмеүе, бала табыу йәшендәге кешеләрҙең аҙайыуы, тирә-яҡ мөхиткә техноген баҫымдың көсәйеүе, медицина тармағының үҙ бурысын еренә еткереп үтәмәүе сәбәпсе. Айырыуса ауыл ерендә хәл насар: уртаса ғүмер оҙайлығы ҡыҫҡара, үлем осрағы арта. Ауыл кешеһе лә сифатлы дауалау мөмкинлегенә эйә булһын өсөн барыһын да эшләргә бурыслыбыҙ”.\nБала тәрбиәләү өсөн тәғәйенләнгән айлыҡ пособие, Башҡортостан буйынса Социаль страховка фонды мәғлүмәттәренә ҡарағанда, тәүге баланы ҡарағанда 3 126,09 һум, ә икенсе һәм артабанғы балалар өсөн 6 252,17 һум булды. Күп балалы ғаиләләргә ярҙам итеү буйынса ла дәүләт үҙенә алған йөкләмәләрен үтәне.\nИлдәге дөйөм иҡтисади хәл ҡатмарлашыуға ҡарамаҫтан, социаль объекттарҙы сафҡа индереү дауам итте. Быйыл сентябрҙә республика Хөкүмәте Президиумы ултырышында беренсе тапҡыр яңы мәктәптәрҙе төҙөлөш ойошмаларына эш өсөн һуңынан, йәғни артабанғы йылдарҙа түләү ысулы менән дә алып барыу тураһында ҡарар ҡабул ителде. Ул Башҡортостан Башлығының дөйөм белем биреү мәктәптәрен төҙөүгә бюджеттан тыш сығанаҡтарҙы ла йәлеп итеү хаҡындағы бойороғон үтәү маҡсатында тормошҡа ашырыласаҡ.\nБынан тыш республикала “Рәсәй ғаиләһе өсөн торлаҡ”, “Рәсәй Федерацияһы граждандарын уңайлы торлаҡ һәм коммуналь хеҙмәтләндереү менән тәьмин итеү” һәм башҡа социаль программалар ҙа уңышлы үтәлә.


Ауылды һайлаһындар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ауылды һайлаһындар\nАуылды һайлаһындар 21.12.2016 // Йәмғиәт\n“500 ферма” республика маҡсатлы программаһына ингән “Урожай” ауыл хужалығы кооперативы (етәксеһе – Башҡортостандың атҡаҙанған ауыл хужалығы хеҙмәткәре Ринат Хәйбрахманов) малсылары өсөн бөгөн тынғыһыҙ осор, бында мал ҡышлатыу бара. Һәр ерҙәгесә ауыл эшсәндәре яуаплы миҙгелгә ныҡлы әҙерлек менән аяҡ баҫҡан.\nИхаталарға көҙҙән бесән-һаламы ҡайтарылып, эҫкерттәргә һалынған, силос соҡорҙары ла тулы, тимәк, мал алдына һалырлыҡ аҙыҡ етерлек буласаҡ. Районда алдынғыларҙан һаналған хужалыҡта ике меңгә яҡын ҡара-сыбар һәм бестужев тоҡомло һыйыр малы аҫрала, шуның 500-ҙән ашыуы – һауын һыйыры.\nКөтөү йыл һайын йәш таналар менән тулыланғас, бында һөт һатыуҙан һәйбәт табыш алалар. Алты тоннаға яҡын юғары сортлы аҡты көн һайын Дүртөйлө һөт комбинатына оҙаталар. Уны һатыуҙан килгән аҡса, нигеҙҙә, хеҙмәткәрҙәргә эш хаҡы түләүгә, ремонтҡа, башҡа кәрәк-яраҡҡа тотонола.\nПрограммаға ярашлы, һөтсөлөк фермалары заманса, ҡеүәтле ҡоролмалар менән йыһазландырылған, һәр ерҙә һөт, һыу үткәргестәр урынлаштырылған. Бында шулай уҡ күп һыйҙырышлы һыуытҡыстар ҙа бар, был үҙ сиратында яңы һауылған продукцияны әсетмәйенсә генә, сифатлы итеп һаҡларға мөмкинлек бирә. Бөгөн малсыларҙың хеҙмәте күпкә еңеләйгән, ҡул көсө бөтөнләй тиерлек ҡулланылмай. Етәкселек уларҙың хеҙмәтен артабан да еңеләйтеү өҫтөндә уңышлы эшләй, әле хужалыҡҡа яңы ҡоролмалар ҡайтарыуға килешеүҙәр төҙөлгән.\n– Беҙ уңғандарҙы, тырыштарҙы баһалай беләбеҙ, шуға ла ҡайһы саҡ йәмғиәт ҡаҙнаһынан күп кенә аҡса сығып китһә лә, борсолмаҫҡа тырышабыҙ, сөнки уңайлы шарттар булғанда ғына юғары һөҙөмтәләргә өлгәшергә була бит, – ти хужалыҡтың Борай һөтсөлөк фермаһы мөдире, баш зоотехник Айҙар Данис улы Рәхимов. Әйткәндәй, “Урожай” хужалығының Борай һөтсөлөк фермаһы 2016 йыл йомғаҡтары буйынса районда беренсе урынға лайыҡ булған. Тимәк, ауыл эшсәндәренең тырышлығы бушҡа китмәгән, киләсәктә лә улар хужалыҡ данын йыраҡтарға таратыр әле.\nБында дүрт ауыл халҡы эш менән мәшғүл. Йыраҡ ауылдарҙан йөрөп эшләгәндәр көн дә тиерлек өйҙәренә ҡайта алмай, шуға ла етәкселек уларҙың хәлен еңеләйтеү маҡсатында дөйөм ятаҡ та төҙөп ултыртҡан. Унда, нигеҙҙә, йәш ғаиләләр, йәш белгестәр һәм малсылар йәшәй. Бушлай ашатыу ҙа ҡаралған. “Шөкөр, етәкселек һәр яҡлап иғтибарлы, ярҙамдарын йыш тоябыҙ. Әле бына ятаҡлы булғас, айырыуса ҡыуаныс кисерәбеҙ, эшкә дәрт-дарман ташып тора”, – ти малсылар.\nӘлбиттә, йәштәр хужалыҡта бөгөн аҙ, мәктәпте тамамлағас, күбеһе ҙур ҡалаларға юллана. “Ауылды һайлаһындар ине, сөнки уңайлы шарттар тыуҙырабыҙ. Хеҙмәт хаҡы ла 15 мең һум тирәһе. Ә ауыл ерендә был ярайһы ғына табыш”, – ти етәкселек.\nАлдынғы һауынсылар Гөлүзә Фәхруллина, Илүзә Мөхәмәтшина, көтөүселәр Альберт Сафин, Шәйхинур Шәфиғуллиндың эшенән бөгөн етәкселек ҙур ҡәнәғәтләнеү кисерһә, бергә эшләгән хеҙмәттәштәре уларҙан өлгө алырға тырыша.